Ёшлар камолотида чет тилларининг аҳамияти - ЯНГИЛИКЛАР - "Муборак газни қайта ишлаш заводи" МЧЖ\nЁшлар камолотида чет тилларининг аҳамияти\nЧоп этилди кириш Жамият · 31/7/2017 09:46:00\nМамлакатимизда истиқлолнинг илк кунлариданоқ ёшлар таълим-тарбиясига, ўғил-қизларнинг маънан ва жисмонан етук инсон бўлиб камол топишига алоҳида эътибор берила бошланган. Юртимиздаги барча ижобий ўзгаришлар замирида ҳар томонлама баркамол – жисмонан соғлом, ақлан етук, касб-хунарларни эгаллаган, айни пайтда, мустақил ва ижодий фикрлашга қодир, интеллектуал салоҳияти юксак ёш авлод тўғрисида ғамхўрлик қилишдек устувор мақсад мужассам.\nРеспубликамизда таълим шахс, жамият ва давлатнинг иқтисодий, ижтимоий, илмий-техник ва маданий эҳтиёжларини таъминлайдиган устувор соҳа, деб эълон қилинган. Шунингдек, Ўзбекистон Республикаси биринчи Президентининг 2012 йил 10-декабрдаги “Чет тилларни ўрганиш тизимини янада такомиллаштириш чора тадбирлари” тўғрисидаги ПҚ-1875-сон қарори ёшларнинг хорижий тилларни ўзлаштириш даражасини оширишда муҳим омил бўлиб хизмат қилаётир. Қарорга мувофиқ мамлакатимизда замонавий педагогика ва ахборот-коммуникация технологияларидан фойдаланган холда, ўқитишнинг илғор услубларини жорий этиш йўли билан ўсиб келаётган ёш авлодни чет тилларга ўқитиш, хорижий тилларни пухта биладиган мутахассисларни тайёрлаш тизимини тубдан такомиллаштириш, соҳада халқаро ҳамкорлик ва мулоқотни ривожлантириш учун қулай шарт-шароит ва имкониятлар яратилмоқда. Бу қарор асосида мамлакатимизда чет тиллар умумтаълим мактабларининг биринчи синфидан бошлаб ўргатиш йўлга қўйилди. Телерадиоканалларда болаларга бағишланган турли теледастурлар мунтазам равишда намойиш этилмоқда. Бу болажонларга инглиз тилини ўргатишда қизиқарли ва осон кечмоқда. Ушбу телеканалларда ёш авлод камолоти йўлидаги эзгу ғояларни тарғиб этувчи, ёшларни билим ўрганишга, айниқса, чет тилига бўлган қизиқишини ошириш мақсадидаги кўрсатув ва теледастурлар, мултфильм ва бадиий фильмлар намойиш этилмоқда. Олий ўқув юртларида эса айрим махсус фанлар чет тилида ўтилаётир. Бу каби оқилона ислоҳотлар ёшларни янада билимли, зукко, интилувчан бўлиб таълим олишларида катта хизмат кўрсатиши тайин.\nДарҳақиқат, турли чет тилларни пухта эгаллаган ва шу билимлари натижасида дунё кезаётган ёшлар орамизда кўпчиликни ташкил этади. “Чет тилларни билишнинг умумевропа компетенсиясининг ўрганиш, ўқитиш ва баҳолаш (CЕФР) тизими”га асосланиб, ўқувчи ва талабаларнинг билимини баҳолашда миллий хусусиятлардан келиб чиқиб иш юритиш кўзда тутилмоқда. Бошқача айтганда, умумий ўрта таълим тизимида 1-5 синфлар А1, 6-9 синфлар эса А2 даражасини эгаллаши лозим. Ўрта махсус, касб-хунар таълими тизимида бу даража Б1, олий таълимнинг бакалавр босқичида эса Б2 этиб белгиланган. Чет тилларни билишнинг кейинги даражаси C1 бўлиб, мазкур кўрсаткич олий таълим тизимининг магистратура босқичи талабалари ва катта илмий ходим-изланувчилар учун жорий этилди.\nЁшларнинг ўз истеъдод ва салоҳиятини рўёбга чиқариши учун шароит яратиш, орзу-интилишларини қўллаб-қувватлаш доимий эътиборда бўлиб олаверади. Зеро, келажак авлодни халқимизга хос хусусият ва фазилатларини намоён эта оладиган, унинг азалий орзу-интилишларини рўёбга чиқара оладиган, бугунги ва эртанги кунимизнинг ҳал қилувчи буюк кучига айлантириш давлатимизнинг ўз олдига қўйган бош асосий мақсадидир.\n"Ёшлар иттифоқи ташкилоти" “\nМуборак газни қайта ишлаш заводи” МЧЖ\nОчилов Юсуфжон Азамат ўғли


Қозоғистон-Хитой: дўстлик, тенглик, ҳурмат руҳида дўстлик, тенглик, ҳурмат руҳида\nНурсултан Назарбаев Хитой Халқ Республикаси Раиси Си Цзиньпин билан кенгайтирилган таркибда музокаралар ўтказди.\nБейжин шаҳридаги Расмий учрашувдан сўнг, икки эл раҳбарлари кенгайтирилган таркибда музокаралар ўтказди.\nҚозоғистон Президенти Хитой томонига давлат ташрифи билан келишга таклиф қилгани учун миннатдорчилик билдириб, анъанавий илиқ қабул ва меҳмондўстлик намоён қилинганини таъкидлади.\n– Мен, авваламбор, Сизни олий давлат лавозимига қайта сайланишингиз ҳамда Хитой Комфирқасининг XIX съездини муваффақиятли ўтказганингиз билан табриклайман. Бу хитойча ўзига хос ўзгачалиги бор социализм қуриш йўлидаги дунё аҳамиятига эга воқеа бўлди, – деди Қозоғистон Президенти.\nНурсултан Назарбаев “Хитой орзусини” амалга оширишда давлатчилик асоси ҳисобланадиган Хитой Компартияси ролининг ортганига тўхталди.\nҚозоғистон Президенти 2012 йилдан буён олий даражада 18 учрашув ўтганини айтиб, Қозоғистон-Хитой муносабатларининг жадал ривожланаётганига эътибор қаратди.\n– Шу давр мобайнида биз умумий қиймати 67 миллиард доллар миқдоридаги икки томонлама 127та ҳужжатни имзоладик. Алоқаларни давом эттиришимиз лозим. Ўтган йили ўзаро савдо ҳажми 11 миллиард долларга яқинлади. Бу ердаги ўсиш суръати 30 фоиздан зиёд. Икки томонлама муносабатларни ривожлантириш учун бизнинг бунданда кучли салоҳиятимиз бор, – деди Нурсултан Назарбаев.\nДавлат раҳбари Хитой Халқ Республикаси Раисининг дўстлик, тенг ҳуқуқлилик, ўзаро тотувлик ва давлат мустақиллигига эҳтиром руҳида аҳил қўшничилик алоқаларни изчиллик билан ривожлантиришдаги шахсий ҳиссасини юқори баҳолади.\nУчрашув сўнггида Қозоғистон Президенти Хитой Халқ Республикаси Раисини Қозоғистонга расмий сафарга чорлади.\nAkorda.kz маълумотлари асосида, 2018-06-11, 11:01 267


ZAMIN.UZ / Дунё / 24 Ноябр 2015 года425\nРоссия Федерацияси президенти Владимир Путин Инжил, Қуръон, Танах ва Ганжур матнларини экстремистик материал деб тан олишни тақиқлаш тўғрисидаги федерал қонунни имзолади. Тегишли ҳужжат ҳуқуқий маълумотлар расмий порталига жойлаштирилган, деб хабар беради «ТАСС». Қонун лойиҳаси 14 октябрь куни Давлат думасида кўриб чиқиш учун Россия президенти Владимир Путин томонидан киритилган эди. Аввалроқ Россиянинг Жанубий Сахалин суди судьяси Наталя Перченко прокурор Билобровеснинг даъвосига асосан, «Худога ибодат қилиш: унинг Исломдаги аҳамияти» номли китобни «экстремистик материал» деб тан олганди. Бунга китобда Қуръоннинг «Ал-Фотиҳа», «Ал-Жин» каби сураларидан келтирилган иқтибослар сабаб бўлган. Чеченистон раҳбари Рамзан Қодиров «Бу қарорни чиқарганлар (судья Наталя Перченко ва прокурор Татьяна Билобровес) — миллий сотқинлар ва шайтонлардир!» — деган эди. Манба: Daryo.uz


“UzAuto Motors” халққа коронавирусдан ҳимояланиш бўйича тавсиялар берди - Darakchi\n“UzAuto Motors” халққа коронавирусдан ҳимояланиш бўйича тавсиялар берди\nТеглар: тиббий ниқоб, транспорт\nШахсий транспорт, бу — эпидемиологик вазиятда вирусни юқтириш хавфини минималлаштиришнинг афзал усулларидан биридир. "Гарчи бу вирусдан юз фоиз ҳимоя кафолатини бермаса ҳам, унда атрофдагилар билан бевосита мулоқотни чеклаш имкони мавжуд бўлади", дея маълумот беради“UzAuto Motors” компанияси.\nАммо такси ҳайдовчилари кун давомида кўпчилик билан ижтимоий яқин масофада бўлади.\nБу борада ҳам компания ҳайдовчиларга автомобиль ичида қуйидаги ҳимоя воситаларини қўллашни тавсия қилмоқда:\nЙўлга отланишдан олдин ҳайдовчи йўлда ушлаши мумкин бўлган барча юзалар ва бошқарув воситаларини антибактериал воситалар билан яхшилаб артиб чиқиши лозим. Вақти-вақти билан ташқи эшик ушлагичларни артиб қўйинг.\nҚоғоз пуллар билан муомала қилишдан сақланинг — улар энг хавфли инфекция тарқатувчилардир. Коронавируснинг тарқалиши пайтида нақд тўловларни унутиш мақсадга мувофиқ. Ёқилғи қуйиш шохобчаларида, тўхташ жойларида, автоуловларни ювиш хизматларида, эҳтиёт қисмларини сотиб олишда ҳам нақдсиз тўлов усулларидан фойдаланинг.\nАвтомобиль ҳайдовчи ва йўловчиларнинг ҳудуди чекланган жойда бирга бўлишидир. Агар ичкарида кимдир касал бўлса, унда бошқалар учун хавф максималдир. Шу сабабли, ҳаво турғунлигининг олдини олиб, транспорт воситасининг ички қисмини доимий равишда шамоллатиш жуда муҳимдир. Бугунги кунда об-ҳаво автомобилни ойнаси очилган ҳолда миниш имконини беради.\nЙўловчилар ҳар эҳтимолга қарши тиббий ниқоб тақиб олгани маъқул.


«Сарарқа» гази 2,7 млн одам истиқомат қиладиган 171 аҳоли пунктига тортилади NUR-SULTAN. Kazinform – «Сарарқа» газ қувури 2040 йилгача 2,4 млн одам истиқомат қиладиган 171 аҳоли пунктини газ билан таъминлайди. Бу ҳақда ҚР Бош вазири Асқар Мамин батафсил маълумот берди, деб хабар беради Kazinform мухбири.\nЖанубий Кореяда коронавирус юқтирганлар сони 1000га яқинлашди SEOUL. Yonhap – Kazinform – Бугун Жанубий Корея ҳукумати коронавирус юқтирганлар сони рекорд даражага етганини маълум қилди, деб хабар беради Kazinform Yonhap агентлигига ҳавола қилиб.\nҚозоғистон Ўзбекистонга қандай товарларни экспорт қилади NUR-SULTAN. Kazinform – 2019 йил январ-декабр ойларида Қозоғистон ва Ўзбекистон ўртасида ўзаро товар айланмаси 2,8 млрд долларни ташкил қилди, деб хабар беради Kazinform мухбири.\nБош вазир ЕОИК Коллегия раиси билан ЕОИИ ривожлантириш масалаларини муҳокама қилди NUR-SULTAN. Kazinform – Бош вазир Асқар Мамин жорий йил 1 феврал куни ўз вазифасини бажаришга киришган Евроосиё иқтисодий комиссияси (ЭОИК) Коллегия раиси Михаил Мясниковични қабул қилди, дея хабар беради Kazinform Қозоғистон Бош вазири матбуот хизматига таяниб.\nҚасим-Жомарт Тоқаев Евроосиё иқтисодий комиссияси Коллегияси раисини қабул қилди NUR-SULTAN. Kazinform – Қозоғистон Президенти Қасим-Жомарт Тоқаев Евроосиё иқтисодий комиссияси Коллегияси раиси Михаил Мясниковични қабул қилди, деб хабар беради Ақорда.\nЯқин уч кунда бирдан ҳарорат кўтарилади, ёғингарчилик кутилади NUR-SULTAN. Kazinform – Синоптиклар 25-27 февраль кунлари об-ҳаво маълумотларини тақдим этди, деб хабар беради Kazinform Қазгидрометга ҳавола қилиб.\nКоронавирус: Япония лайнерида бўлган 4 фуқаро пойтахтимизда карантинга ётқизилди NUR-SULTAN. Kazinform – Япониянинг Diamond Princess круиз лайнерида бўлган Қозоғистоннинг 4 нафар фуқароси Нур-Султан шаҳри №3 кўп профилли касалхонаси қошидаги юқумли касалликлар корпусига жойлаштирилди, деб хабар беради Kazinform мухбири.\nЎзбекистонда бир ойдан бери доллар курси пасайиб бормоқда NUR-SULTAN. Kazinform – Ўзбекистон Республикаси Марказий банки 25 февралдан эътиборан хорижий валюталарнинг сўмга нисбатан янги қийматини белгилади. Унга кўра, 1 АҚШ доллари 9 526 сўм 28 тийинни ташкил этди, даб хабар беради Kazinform МБ Telegram-каналига таяниб.\nТуркия ғарбида яна қаттиқ ер қимирлади NUR-SULTAN. Kazinform – Туркия ғарбидаги Маниса провинциясида магнитудаси 4,8 баллик ер қимирлади, деб хабар беради Kazinform Анадолу агентлигига ҳавола қилиб.\nБирқатор ҳудудларда шторм ҳақида огоҳлантириш эълон қилинди NUR-SULTAN. Kazinform – Бугун Қозоғистонда об-ҳаво ёмонлашиши туфайли бирқатор ҳудудларда шторм ҳақида огоҳлантириш эълон қилинди, деб хабар беради Kazinform Қазгидрометга ҳавола қилиб.\nҚозоғистон аҳолиси спорт билан қанчалик фаол шуғулланишади NUR-SULTAN. Kazinform – Юртимизда спорт билан доимий шуғулланувчилар сони жами аҳолининг 30,6 фоизини ташкил қилади. Бу ҳақда Парламент Мажилисида ҚР Маданият ва спорт вазири А.Раимқулова маълум қилди, деб хабар беради Kazinform мухбири.\nҚозоғистонлик ҳонанда дунёнинг энг чиройли одами бўлиши мумкин NUR-SULTAN. Kazinform – Қозоғистонлик таниқли ҳонанда Димаш Қудайберген TC Candler 100 Most Beautiful list мустақил экспертлари версиясига кўра, 2020 йил энг чиройли эркак номинациясига номзод, дея хабар беради Kazinform.\nЖанубий Кореяда коронавирус туфайли ҳалок бўлганлар сони 7 одамга етди SEOUL. Yonhap – Kazinform – Жанубий Кореяда коронавируснинг янги туридан еттинчи бемор вафот этди, кечанинг ўзида 161 та касаллик юқтириш ҳолати қайд этилган, деб хабар беради Kazinform Yonhap агентлигига ҳавола қилиб.


Бугунги кунда Тошкентнинг 7 та туманида «қуёшли» 11 та дўкон ўзининг ёрқинлиги билан завқлантириб, ажойиб кайфият бағишламоқда. БАРАКА МАРКЕТ пойтахт аҳолиси асосан нималарни сотиб олишаётганини ва чакана савдо тармоғи расталарида яна нималар сотилишини исташларини аниқлаб олиш мақсадида қисқа сўровнома ўтказишга қарор қилди. Ва, албатта, хизмат ҳақида мижозларимизнинг фикрларини ва уни такомиллаштириш бўйича таклифларини билиб олиш учун ҳам бу ишга қўл урилди.\n– Янги дўкон ҳақида ижтимоий тармоқдан билиб олдим ва турмуш ўртоғим билан биргаликда уни бориб кўришга қарор қилдим. Менга жуда ёқди – озода, ёруғ ва ёрқин дўкон. У ер тартибли, барча санитария меъёрларига риоя қилинган ва керакли маҳсулотни топиш осон. Яхши ассортимент, барчаси бир жойда. Менинг фикримча, энди бориб, келажакда фойдаланиш учун захиралашга харид қилишнинг ҳожати йўқ. Агар сиз бизнинг ҳудудимизда – Олмазор туманида, Қорақамиш 2/4 да ҳам дўконларингизни очсангиз жуда хурсанд бўламиз.\nЛайло, 35 ёш, якка тартибдаги тадбиркор\n– Уйим яқинидаги дўконлардан янги мева ва сабзавотларни топиш мен учун ҳар доим муаммо бўлган. Қачон борсам ҳам, улар менга доим бир хил жавоб беришади – эртага ҳаммасини олиб келамиз, бугун тугади. Бугун БАРАКА МАРКЕТга кирдим. Янги маҳсулотлар (фреш) бўлимидаги товарлар жуда сифатли. Мени ассортимент ҳайрон қолдирди, ҳаттоки авокадо сотиб олдим, одатда бунинг учун шаҳар марказига борар эдим.\n– Уйнинг ёнида бундай дўкон очилгани ва энг муҳими, унинг соат 23.00 гача очиқ экани ажойиб. Бу жуда қулай. Чунки турмуш ўртоғим ишдан кеч келади ва у уйга озиқ-овқат сотиб олиши мумкин. Бу ерда ҳамма керакли нарсани битта жойда сотиб олишингиз мумкин ва нархлар юқори эмас. Мен учун она сифатида янги сифатли мевалар ва сут маҳсулотлари жуда муҳимдир. Ушбу дўкон очилгани жуда яхши бўлди. Яқинда бошқа дўконларда анчадан бери учратилмаган нонни шу ердан топдим. Янги йил учун маҳсулотларни ҳеч қаерга бормасдан ҳаммасини шу ердан харид қилишга қарор қилдик.\n– Сизда яхши ассортимент мавжуд, уй учун ҳамма нарсани сотиб олиш мумкин. Аммо, шу билан бирга, мен бу ерда янги, тоза балиқлар ҳам сотилишини таклиф қилган бўлар эдим. Мен ҳафтада бир марта оилам учун судак балиғини пиширишни яхши кўраман. Уни сотиб олиш учун қаергадир узоққа боришга эса вақт йўқ.\n– Дўконлар яхши, озода, замонавий, кўплаб маҳаллий маҳсулотлар, лекин мен бу ерга келиб янги нарса топаман деб ўйладим. Агар кўпроқ импорт маҳсулотларини олиб кирсангиз жуда яхши бўлар эди. Узоқ вақт давомида Москвада яшаганман ва у ерда сут ҳамда пишлоқ маҳсулотларининг турлари анча кўплигига ўрганиб қолганман ва шу каби ассортиментни бу ерда ҳам кўришни истардим.\n– Мен ўтиб кетаётиб, йўл юзидаги ёрқин тўқ сариқ баннерли ёзувни кўрдим. Буни сезмасликнинг иложи йўқ ва мен янги дўконга кириб кўришга қарор қилдим ва ҳайрон қолдим. Озода, ёруғ дўкон. Мева-сабзавот, гўшт ва макарон маҳсулотлари кенг ассортиментда. Аммо, айниқса, меҳрибон ва эътиборли ходимлар ёдимда қолди – бир ходим кекса аёлга озиқ-овқатларини кўтаришиб олиб боришда ёрдам берганини кўрдим. Уйга кўп маҳсулотлар сотиб олишга қарор қилдим, чунки нархлари менга ёқди. Нукус шаҳрида ҳам бу каби савдо дўконларини очишингизни истар эдик.\nСўров давомида маълум бўлишича, ҳар бир маҳаллада БАРАКА МАРКЕТ дўконларини кутишмоқда. Эслатиб ўтамиз, декабр ва январ ойларида пойтахт туманларида 50 та савдо жойлари очилади. 2021 йилда сиз БАРАКА МАРКЕТ «қуёшли«» дўконларини нафақат Тошкентда, балки республиканинг бошқа ҳудудларида ҳам топишингиз мумкин бўлади.\nДўконлар аллақачон қуйидаги манзилларда очилган:\nЧилонзор тумани, Гулханий кўчаси, 9А-уй;\nМирзо Улуғбек тумани, Мирзо Улуғбек шоҳ кўчаси, 54-уй;\nМирзо Улуғбек тумани, Темур Малик кўчаси, 26/1-уй;\nЮнусобод-8, Амир Темур шоҳкўчаси, 32А уй;\nШайхонтоҳур тумани, Қодирий кўчаси, 35-уй;\nМиробод тумани, Нукус кўчаси, 88-уй;\n23 декабр куни соат 10.00 да яна иккита савдо жойининг байрамона очилиши бўлиб ўтади:\nШайхонтоҳур тумани, Белтепа, 7;\nЯккасарой тумани, Кичик ҳалқа йўли, 8/1;\nВа ҳафта охиригача яна 5 та БАРАКА МАРКЕТ дўкони очилади.


Оқдарёда нима гаплар? – Jurnalist\nR S2019-09-13T10:22:49+05:0013 Sentabr, 2019|Самарқанд вил.|\nСамарқанд вилоятининг шаҳар ва туманларида амалга оширилаётган ислоҳотларни оммавий ахборот воситалари орқали аҳолининг кенг қатламига етказиш мақсадида жойларда ташкил этилиб келинаётган пресс-турларнинг навбатдагиси Оқдарё туманида ўтказилди.\nТадбир Ўзбекистон Журналистлари ижодий уюшмаси вилоят бўлими, вилоят ахборот ва оммавий коммуникациялар бошқармаси ҳамкорлигида ташкил этилди. Иштирокчилар дастлаб, “Миллат хазинаси” номли давлат хусусий шерикчилиги асосидаги нодавлат мактабгача таълим ташкилотида бўлиб, у ердаги шарт-шароитлар билан танишди. Улар рус тилига ихтисослашган мазкур боғчада болажонлар қўшимча инглиз, хитой ва корейс тилларидан ҳам илк сабоқларни олиш учун барча қулайликка эга эканлигига гувоҳ бўлишди.\nПресс-тур давомида иштирокчилар ижтимоий соҳа объектлари, Даҳбед кичик саноат зонаси ва бир қатор ишлаб чиқариш корхоналар фаолияти билан танишди. Жумладан, журналистлар манзилдаги “Pichokchi dry fruits” ёнғоқни қайта ишлаш ва қадоқлаш корхонасида бўлди.\nУлар бу ерда республикамизнинг барча вилоятларидан ёнғоқ маҳсулоти йиғилиш жараёнлари, мағзи пўстлоғидан ажратилиб қадоқланиши ва тайёр маҳсулотлар яқин хорижий давлатларга экспорт қилиниши ҳақидаги маълумотларга эга бўлди. Ундан ташқари йилига 500 минг тонна маҳсулот экспорт қиладиган корхонада Пичоқчи маҳалласининг 40 нафар ёш йигит-қизи иш билан бандлигини кўриб, улар билан дилдан суҳбатлашди.\nШунингдек, ташриф буюрганларга корхона мутахассислари томонидан келгусида корхона учун беш бўлимдан иборат мажмуа бунёд этилиши ишлари бошлангани, унда логистика маркази, меҳмонхона, савдо ва маҳсулотларни қадоқлаш бўлими, шунингдек, маиший хизмат кўрсатиш шаҳобчаси ўрин эгаллаши бўйича маълумотлар берилиб, қурилиш лойиҳаси таништирилди. Шундан сўнг, “Зарафшон текстил” масъулияти чекланган жамияти Лойиш-2 филиали фаолиятини кўздан кечиришди.\nЖурналистларга туман ҳокими Феруз Абилов томонидан ташкил этилган матбуот анжуманида ҳудудда амалга оширилган ишлар ва келгусига режалар, ижтимоий-иқтисодий соҳадаги ислоҳотлар ҳақида тўлиқ маълумот берилди.\nРеспублика оммавий ахборот воситаларининг вилоятдаги вакиллари, вилоят, шаҳар ва туман газеталари муҳаррирлари, интернат нашрлари мухбирларининг кейинги манзили “Оқдарё овози” газетаси таҳририятида бўлди.\nИштирокчилар таҳририят ижодий жамоаси билан учрашиб, улар учун яратилган шарт-шароитлар билан яқиндан танишди ва ижодий ҳамкорликни янада кенгайтишга келишиб олинди.


ФТИЗИОТОРАКАЛ ЖАРРОҲ ВА ФТИЗИОУРОЛОГ ШИФОКОРЛАР ҚОРАҚАЛПОҒИСТОНДА\nИхтисослаштирилган тиббий хизматни ҳудудларда кенг татбиқ этиш, маҳаллий мутахассисларга амалий ёрдам кўрсатиш мақсадида Республика ихтисослаштирилган фтизиатрия ва пульмонология илмий-амалий тиббиёт марказидан фтизиоторакал жарроҳ, тиббиёт фанлари номзоди Суннатилла Абулқосимов ва фтизиоуролог Бахтиёр Исматов Қорақалпоғистон Республикаси С. Султанов номидаги фтизиатрия ва пульмонология марказида бўлиб, унинг фаолияти ва беморларга яратилган шароитлар билан танишди.\nБир қатор беморларда тиббий кўрик ва хирургик амалиёт ўтказди. Уларга даволаниш бўйича муҳим маслаҳатлар ва тавсиялар берилди.\nШунингдек, С. Абулқосимов ва Б. Исматовлар ихтисослаштирилган хизматни сифатли амалга ошириш ва фтизиатриянинг, пульмонологиянинг долзарб масалалари тўғрисида маҳаллий шифокорлар билан фикрлашиб, келажакдаги ҳамкорлик дастурлари белгилаб олинди.\nСоғлиқни сақлаш вазирлиги Ахборот хизмати.


Ножоиз исмлар қӯйманглар – Ўзбекистон\nГлавная / Без рубрики / Ножоиз исмлар қӯйманглар\nanvarj63 05.08.2017\tБез рубрики, Жамият, Маданият Comments Off on Ножоиз исмлар қӯйманглар 321 Показы\nФарзандга муносиб исм қўйиш ота-онанинг бурчларидан бири ҳисобланади. Исмларнинг энг яхшилари Аллоҳга бандалик маъносини англатувчи Абдуллоҳ, Абдурроҳман каби, Аллоҳга ҳамд маъносини англатувчи Ҳамидуллоҳ каби ҳамда анбиёларнинг исмларидир.\nАраб тилидаги «абд» (عبد) сўзи «қул» деган маънони англатади. Аллоҳнинг гўзал исм ва сифатларига бу сўзни қўшиб ҳосил қилинган исмлар ниҳоятда яхшидир. Масалан, Абдуллоҳ – Аллоҳнинг қули, Абдулқодир – Қодир сифатли Аллоҳнинг қули деган маъноларни англатади. Лекин баъзи ҳолларда бу сўзни қўшиб ёки қўшмасдан исм ясаш мумкин эмас.\nУлар қуйидаги ўринлардир:\nАллоҳнинг исм ва сифатларидан бўлмаган сўзга «абд» (عبد) сўзини қўшиб исм ҳосил қилиш ножоиздир. Масалан, баъзилар Абдурасул дея номланадилар, бу ножоиздир. Чунки «расул» сўзи «элчи» деган маънони англатади. Демак? Абдурасул исмининг маъноси «Элчининг қули» бўлар экан. Аллоҳнинг Расул, яъни элчи деган исм ёки сифати йўқ, бўлиши ҳам мумкин эмас. Аллоҳнинг Ўзи элчи, яъни расуллар юборгандир. Шунинг учун бу исмнинг ўрнига Муҳаммад Расул деб исм қўйиш тўғри бўлади.\nФақатгина Аллоҳга хос бўлган исм ва сифатларга «абд» (عبد) сўзини қўшмасдан исм ҳосил қилиш ножоиздир. Аллоҳ таолонинг гўзал исм ва сифатларидан бир қанчаси фақатгина Унинг Ўзига хосдир. Банда у исм ва сифатлар ила номлана олмайди. Шулардан бири Аллоҳ субҳанаҳу ва таолонинг «Раҳмон» сифатидир. «Раҳмон» сифати фақат Аллоҳга хос бўлиб, кофирга ҳам, мўминга ҳам меҳрибон ва неъмат берувчи, маъносини англатади. Роҳман сифатини Аллоҳ таолодан бошқа ҳеч кимга нисбатан ишлатиб бўлмайди.\nЛекин баъзи кишилар «Раҳмон» деб номланганини ёки исмлари қисқартирилиб, «Раҳмон» деб чақирилаётганини учратамиз. Бу исмнинг тўғри шакли Абдурроҳмандир. «Абд» қисмини тушириб қолдириб, Раҳмон деб чақириш ҳам мумкин эмас. Аллоҳ таолонинг Ваҳҳоб, Сомад, Ҳамид, Воҳид каби исм ва сифатлари ҳақида ҳам Раҳмон сифати ҳақида айтилган гапни айтишимиз мумкин.\nТурли нарсаларнинг номига «абд» (عبد) сўзини қўшиб исм ҳосил қилиш ножоиздир. Масалан, жоҳилият даврида Абдулуззо, Абдулкаъба каби исмлар бўлган. Абдулуззо «Уззонинг қули» деган маънони англатади. Уззо мушриклар сиғинган бутнинг номидир.\nАбдулкаъба «Каъбанинг қули» деган маънони англатади. Банда фақат Аллоҳга қуллик қилиши лозим, шундай эка,н бу каби исмлар ножоиздир.\nПред. Секс усуллари – энг яхши маслиҳатлар Жинсий алоқага\nСледующая Аллоҳни энг-барча маҳбуб исмлар\nБразилиянинг янги сардори эълон қилинди\nБавария Барселонани дарвозабонсиз қолдирмоқчи\nНукусда сайғоқлар ҳимоясига бағишланган марафон бўлиб ўтди\nАфсонавий Кирай Венгрия терма жамоасидаги фаолиятини якунлади


ШАХСЛАРНИНГ АЙРИМ ТОИФАЛАРИНИ ИМТИЁЗЛИ АСОСДА ДОРИ ВОСИТАЛАРИ БИЛАН ТАЪМИНЛАШ ТАРТИБИНИ ЯНАДА ТАКОМИЛЛАШТИРИШ ЧОРА-ТАДБИРЛАРИ ТЎҒРИСИДА Бош сахифа\n(Ўзбекистон Республикаси қонун ҳужжатлари тўплами, 2013 й., 30-сон, 387-модда)\nҚуйидагилар тасдиқлансин ва 2013 йил 1 сентябрдан бошлаб амалга киритилсин:\nВазирлар Маҳкамасининг «Республикада дори-дармонлар ва тиббий буюмлар билан таъминлашни ва уларни тақсимлашни яхшилашга доир кечиктириб бўлмайдиган чора-тадбирлар тўғрисида» 1994 йил 6 августдаги 404-сон қарорига 3-иловага мувофиқ ўзгартиришлар киритилсин.\nМазкур қарорнинг бажарилишини назорат қилиш Ўзбекистон Республикаси Бош вазирининг ўринбосари А.И.Икрамов зиммасига юклансин.\nОнкологик касалликларга чалинганлар.\nСил касаллигига чалинганлар.\nМохов касаллигига чалинганлар.\nЭндокринологик касалликларга (қандли ва қандсиз диабетга) чалинганлар.\nРуҳий касалликларга чалинганлар.\nОИВ касаллигини юқтирганлар.\nЮрак клапанини протезлаш ва органларни кўчириш юзасидан операция қилинган шахслар.\nЎзгалар парваришига муҳтож ёлғиз пенсионерлар.\n1941—1945 йиллардаги уруш ногиронлари ва қатнашчилари, шунингдек уларга тенглаштирилган шахслар.\n1941—1945 йиллардаги уруш меҳнат фронти қатнашчилари.\nЧернобиль АЭСидаги ҳалокат оқибатларини тугатишда қатнашган — ногирон шахслар.\nДорихона муассасасининг номи ______________________________\nАмбулатория-поликлиника муассасасининг номи ______________________________\n20 йил _______________ дан_______________гача\nТ/р Беморнинг Ф.И.О. Рецепт т/р Гувоҳнома т/р Касалликнинг тоифаси ёки шифри Дори воситасининг номи Ўлчов бирлиги Миқдори Нархи Суммаси\nЖами __________рецепт ___________________сўм___________\nДорихона мудири _____________________________\n(лавозими, фамилияси, исми, отасининг исми, имзоси, сана\n21 ва 22-бандлар тегишли равишда 20 ва 21-бандлар деб ҳисоблансин.\nВазирлар Маҳкамасининг «Ўзгалар парваришига муҳтож ёлғиз пенсионерларни ижтимоий ҳимоя қилиш юзасидан қўшимча чора-тадбирлар ҳақида» 1991 йил 28 майдаги 145-сон қарорига 1-илованинг 6-банди (Ўзбекистон Республикаси ҚТ, 1991 й.. 5-сон, 16-модда).\nВазирлар Маҳкамасининг «Даволаш-профилактика муассасаларини маблағ билан таъминлаш тизимини такомиллаштириш тўғрисида» 1997 йил 2 декабрдаги 532-сон қарори 4-бандининг учинчи хатбоши ҳамда қарорга 4-илова.\nВазирлар Маҳкамасининг «Дори-дармон воситалари ва тиббиёт буюмлари сотишни тартибга солиш тўғрисида» 1999 йил 14 январдаги 19-сон қарорининг 6-банди (Ўзбекистон Республикаси ҚТ, 1999 й.. 1-сон, 4-модда).\nВазирлар Маҳкамасининг «Ўзбекистон Республикаси Вазирлар Маҳкамасининг 1997 йил 2 декабрдаги 532-сон қарорига ўзгартириш ва қўшимчалар киритиш тўғрисида» 2000 йил 5 сентябрдаги 344-сон қарорига илованинг 4-банди.\nВазирлар Маҳкамасининг «Ядро полигонларида ва бошқа радиация-ядро объектларида ҳарбий хизматни ўтаган пенсия ёшидаги шахсларни ижтимоий қўллаб-қувватлашни таъминлаш чора-тадбирлари тўғрисида» 2002 йил 31 майдаги 188-сон қарорига 2-илованинг 1-банди (Ўзбекистон Республикаси ҚТ, 2002 й.. 5-сон, 27-модда).


Тест: "Сизнинг шахсий самарадорлигингизни баҳолаш" » Ўзбекистон янгиликлари – Zamin.uz\n1. Сиз кун давомида нечта ишни бажарасиз?\nА: 15 тадан кам\nБ: 15 тадан кўп\n2. Сиз бир ойда нечта китоб ўқийсиз?\nА: 6 тадан кам\nБ: 6 тадан кўп\n3. Сиз бир кунга режалаштирган ишларингизни барчасини бажаришга камдан-кам ҳолларда улгурасиз?\n4. Бирор нарса қилиш учун Сизда кўпинча мотивация етишмайди.\n5. Сизга кўпинча бирор ишни "хоҳламайман" орқали бажаришингизга тўғри келади.\n6. Сиз сутка давомида 25 соат ёки ҳатто 26 соат орзу қиласиз.\n7. Сиз ўз ишингиздан мамнун эмаслигингиз ва бундан ҳам ортиқроғига эришишингиз мумкинлигини тушунасиз\n6-7 та жавобингиз А – «Ҳориган от». Ёрдам! Ўз ҳаётингизда бирор нарсани зудлик билан ўзгартиришингиз керак. Кейин фақат ёмон бўлади. Эҳтимол, Сизда мунтазам равишда руҳий тушкунлик кайфияти ҳукмрондир, шунингдек Сиз сурункали чарчоқни ҳис қилаётгандирсиз. Бу ҳали ҳалокат дегани эмас ва ҳаммаси тугади дегани эмас. Бу вазиятдан чиқишнинг йўли мавжуд. Асосийси ўзингизда муаммо борлигини тан олиш ва уни ўз вақтида ечиш лозим.\n4-5 та жавобингиз А – «Ишчи». Умуман олганда ўртача. "Ҳориган от" чалик ёмон эмас, лекин супер эмас. Янада яхшироқ бўлиши мумкин. Аслида юқори даражага эришишингиз учун Сизда кичик қадамлар мавжуд ва уни бироз тезлаштириш зарур.\n2-3 та жавобингиз А – «Бошқа». Бундай одамлар ҳақида "У бу дунёдан эмас" дейишади. Доим ниманидир ўйлайди, ниманидир амалга оширади ва асосийси ўз мақсадига эришади. У - мотор! Бундай одамлар оз ва улар олтинга тенг. Улар ўртача синфдаги автомашиналарда юришади, яхши квартираларда яшашади ва одатда пул билан боғлиқ муаммоларга дуч келишмайди. Жуда кўплаб одамлар учун шундай ҳаётда яшаш - бу орзу.\n0-1 та жавобингиз А – «Бошланғич нуқта». Бундай одамлар ҳақида умуман шивирлаб гапиришади. Улар ўз ҳаётларида яшашади. Ҳаётий ғолиблар. Улар хоҳлаганча саёҳат қилишади, энг яхши автомашиналарда юришади ва дунёнинг барча афзалликларидан завқ олишади. Одатда улар компания эгалари ёки топ-менежерлар, ўз вақтининг қийматини билишади. Улар ҳамма учун намунадир.


Шавкат Мирзиёев Инновацион ривожланиш вазирлигининг янги биносини бориб кўрди - Daryo\n19:55, 12.06.2020 19006\nШавкат Мирзиёев Инновацион ривожланиш вазирлигининг янги биносини бориб кўрди\nПрезидент Шавкат Мирзиёев 12 июнь, жума куни Олмазор туманидаги Талабалар шаҳарчасида барпо этилган Инновацион ривожланиш вазирлигининг янги биносини бориб кўрди, дея хабар бермоқда Президент матбуот хизмати. Аввалроқ Президент Математика институтининг янги қурилган биносини бориб кўргани ҳақида хабар берилган эди.\nПрезидентнинг 2017 йил 29 ноябрдаги фармонига мувофиқ, Инновацион ривожланиш вазирлиги ташкил этилган эди. Ўша йили декабрда бу янги идора учун бино қуриш бошланганди. 2019 йил 24 майда Президент қурилиш ишларининг бориши билан жойнинг ўзида танишган эди.\nВазирликни ташкил этишда иқтисодиётнинг барча тармоқлари ва ижтимоий соҳаларни жаҳон илм-фани ютуқлари, инновацион ғоялар ва технологиялар асосида жадал ривожлантириш мақсад қилиб қўйилган. Беш қаватли бино шунга мос қурилган ва жиҳозланган.\nИлмий-техник ахборот маркази, ЎзМУ ҳузуридаги Интеллектуал дастурий тизимлар илмий-амалий маркази, стартап хоналари учинчи қаватда жойлашган. Юқори қаватлардан вазирлик ходимлари учун кабинетлар, анжуман заллари ўрин олган. Бу ерда аэрокосмик тадқиқотлар ва 3D прототиплаштириш бўйича ўқув лабораториялари ҳам фаолият кўрсатади.\nШавкат Мирзиёв дастлаб интерфаол кўргазма зали — Showroom билан танишди. Бу ерда хорижий ва маҳаллий компанияларда ишлаб чиқарилаётган инновацион маҳсулотлар, стартап лойиҳалар тўғрисида маълумотлар олиш мумкин бўлади. У турли соҳалардаги 37 та лойиҳани қамраб олувчи 8 та блокдан иборат.\n«Масалан, робототехника бурчагида етакчи хорижий компанияларнинг роботлари жойлаштирилган. Бу ерга келувчилар роботларни ясаши ёки бошқариб кўриши мумкин. Соҳани чуқурроқ ўрганиш истагида бўлганлар ўрганишларини иккинчи қаватдаги робототехника ўқув-тадқиқот лабораториясида давом эттиради», — дейилади расмий ахборотда.\nҚурилиш ва автосаноат соҳаларига тегишли яна бир лойиҳа — илк бор импорт ўрнини босувчи, экспортга йўналтирилган полиэфир шпатлёвка ва полиэфир елим ишлаб чиқариш технологиялари трансфери муваффақиятли амалга оширилди.\nБинода кенгайтирилган виртуал реаллик технологияси — NazzAR платформаси ишга туширилган. Бу технология фойдаланувчиларга қўлидаги смартфони орқали дунё объектлари билан интерфаол муносабатларга киришиш имконини беради.\n14:28, 20.09.2020 222054\n16:43, 02.10.2020 155653\n08:17, 08.10.2020 157957\n11:32 Бугун 678\n11:11 Бугун 1896\n10:52 Бугун 4947\n10:31 Бугун 9488\n23:11, 15.01.2021 90739\n20:16, 15.01.2021 86142\n22:54, 15.01.2021 84331\n16:26, 15.01.2021 82643


Стоматология институтида факультетлар сони ошди | NORMA.UZ\nҲужжат билан Тошкент давлат стоматология институти ташкилий тузилмасининг янги таҳрири тасдиқланди. Энди унда 5 та факультет кўзда тутилган:\nБолалар стоматологияси факультети;\nМалака ошириш факультети.\nЭслатиб ўтамиз, муқаддам 3 та факультет фаолият кўрсатар эди: стоматологик жарроҳлик, стоматологик терапия ва болалар стоматологияси.\nБундан ташқари, академик лицейлар ва касб-ҳунар коллежлари билаш ишлаш бўйича проректор лавозими жорий этилди. Барча тузилмавий бўлинмаларининг штатлари сони ва ходимлар категориялари конунчилик томонидан олий таълим муассасалари учун ўрнатилган меъёрлар билан аниқланади. Муқаддам бошқарув ходимлари сони ҳамда бўлимлар, кафедралар ва бошқа ходимлар сони аниқ рақамлар билан белгилаб қўйилган эди.\nДавлат мукофотлари берилди


Ўткир Исоқов | SIRDARYO VILOYATI MUSIQALI DRAMA TEATRI\nBosh sahifa > Ўткир Исоқов\nИсақов Ўткир 1988 йил Сирдарё вилояти Гулистон туманида туғилган. Миллати ўзбек. Маълумоти олий. Исақов Ўткир 2010 йили Гулистон давлат университетининг Мусиқий таълим йўнилишини тамомлаган. 2015 йилдан бугунга қадар Сирдарё вилоят мусиқали драма театрида ижодий фаолиятини хонанда вазифасида давом эттириб келмоқда.\nУ театрда саҳналаштирилган мусиқали спектакль ва томошалар билан бир қаторда вилоятимизда ўтказиладиган турли байрам ва муҳим саналарга бағишланган тадбирларда фаол иштирок этиб, ўзининг соҳир овози, мусиқанинг эстетик завқ ьағишловчи сеҳри билан томошабинларга хушнудлик бахш этиб келмоқда. “Тафаккур”, “Ниқоб” сингари кўплаб спектаклларнинг оммавий саҳналарида роллар ҳам ўйнаб, тиришқоқлигини намоён этди.\nИсақов Ўткир ташкилий ишларда ҳам доимо фаол бўлиб, томошаларни жамоатчиликка намойишида ҳам ўзининг ёрдамини аямайди. Жамоат ишларида ҳам фаол қатнашиб, камтарлиги ва хушмуомалалиги билан жамоадаги ҳамкасблари ва кенг жамоатчилик орасида алоҳида ўрнак кўрсатиб келмоқда.\nИсаков Ўткир оилали, икки нафар фарзанднинг отаси


2018 йилда Ўзбекистоннинг қайси шаҳрига энг кўп сайёҳ ташриф буюрди? » Ўзбекистон янгиликлари – Zamin.uz\n24 декабрь 2018, 17:22\nЎзбекистонга ташриф буюрувчи хорижликларнинг аксарияти Тошкент шаҳрига келган. Сайёҳларнинг 58 фоизи Тошкентга келгани ва бу ерда тўхтагани ҳақида маълум қилган. Kun.uz нашри "Туризмнинг оқ китоби"даги маълумотлар асосида шу ҳақида хабар берди.\nЯнгиликлар » Ўзбекистон » 2018 йилда Ўзбекистоннинг қайси шаҳрига энг кўп сайёҳ ташриф буюрди?\n12:55 Ким Чен Ин Пхеньян метроси янги поездини синовдан ўтказди (фото)


Рамазонда таомланиш услуби\nОпубликовано: 08.06.2017 09:51 | Автор: Тошкент ислом институти “Ижтимоий фанлар” кабинет мудири Урол Назар Абдулмалик Термизий тайёрлади | Печать | E-mail\nҚаранг, тириклик даҳшати шу таом нозу – немати устида билинади. Нафс қурғур қанча ноз-неъматни ютиб юборади-ю, асло тўйдим демайди. Ақл тўйганини билур, аммо нафс ҳеч қачон. Нафс шайтоннинг улфати, унда шиддат бору жилов йўқ. Жилов ўша иблиснинг қўлида. Инсоният яратилибдики, уч унсур унга офат ташийди.\nБири шайтон, иккинчиси нафс, учинчиси жоҳиллик. Ақлини таниган зот шу уч иллатдан узоқ юради. Ўзини билмаган уларнинг домига илиниб, умрининг охиригача алдовида яшайди.\nРамазон ойида пайғамбар алайҳиссалом нималар билан машғул бўлганлар. Рамазон ойи келса у зот кеча-ю кундуз савоби кўп амалларни саралаб олиб у билан машғул бўлиб амалий равишда тарғиб қилиш билан шуғулланганлар. Улуғ фазилатларни ўзларида жамлаган Пайғамбаримиз соллаллоҳу алайҳи васаллам бир кишига буюришдан кўра ўзлари ўша амалларда ёрқин намуна бўлиши ўзлари учун суюкли амал бўлиб кўринар эди. Ҳозирги кунимизда ҳаддан зиёд панду- насиҳатлар айтилмоқда, бироқ унинг натижаси ҳеч кўрилмайди. Нимага? Чунки ўзимиз аввал суннатни тарк қилиб инсонларга нотўғри муомала қилмоқдамиз. Муомала маданияти ҳусни – ҳулқда, одобда ва амалда яққол кўриниб туриши шарт. Сиз амалингизни бировда кўришни истасангиз аввал ўзингиз амалда кўрсатиб қўйинг. Бу Расулуллоҳ суннати ва бу дин ишидир. Расулуллоҳ соллаллоҳу алайҳи васаллам бирор бир жойга бир саҳобани у ердаги одамларни ислоҳ қилиш учун юбормоқчи бўлсалар гўё ўзлари боргандек бўладиган муборак саҳобаларни юборганлар. У саҳоба бориши билан бутун инсонлар у кишидаги ҳислатнинг кўплигидан хайратда қолиб бутун яхшилик ва фазилатлардан маҳрум бўлганликларини сезиб қолардилар. Саҳобалардан ташқари суннатга амал қилган тобеъинлар бирор-бир кишига бир назар қилсалар уларнинг назарлари сабабидан авлиёлик даражасига эришар эканлар. Агар маъруза қилсалар инсонларни хушудан кетказиб ҳатто ўлдириб ҳам қўйганлар. Яҳё ибн Муоз Хиротда мамлакат падшоҳининг қизи илтимосига биноан 3 кун маъруза қилганда 150 да мухлис инсонлар маърузанинг таъсиридан ўлиб қолган эканлар. Ҳасанул Басрий раҳматуллоҳи алайҳ бир куни бир жанозада инсонларга гўё шу тобутнинг ичидаги одам мисолидек ибрат ва ваъз олиб жуда ҳам майинлик билан тўрт калимани айтиб йиғладилар. Кўз ёшлари бутун таналаридан оқиб ерни балчиқ қилиб ташлади. Гўё Ҳасанул Басрий раҳматуллоҳи алайҳ ўзларини билмай қолдилар. Атрофдаги кишилар бу кишининг ҳолатини кўриб йиғлаб- йиғлаб хушларидан кетиб қолдилар. Ва ҳаммалари хушларига келиб авлиёлик даражасига етиб туриб кетдилар. Демак, бизларга бир нарса маълум бўладики ҳақиқий Аллоҳнинг оятига биноан маъруза қилсак у одамни ислоҳ қилишдан ҳам кўра уни Аллоҳнинг дўстига айлантириш мумкинлиги аён бўлади. Имом ал-Ҳаким ат-Термизий, Имом Бухорий, Имом Исо Термизий ва Абу Ҳафиз Кабир раҳматуллоҳи алайҳилар агар маъруза қилсалар, ўзларининг мажлисларида 40, 120, 150 ва 200 минг одамлар жамланар экан.\nХорун ар-Рашиднинг аёллари бир куни саройнинг дарчасидан қараса одамлар бетартиб ҳолатда бир жойга йиғилаётганини кўриб сўради: Булар қаерга кетмоқда ва нимага йиғилишмоқда? Хуросондан Абдуллоҳ ибн Муборак розияллоҳу анҳу ташрифига йиғилмоқдалар деди. Шунда Хорун ар-Рашиднинг аёллари айтадилар: Хорун ар- Рашиднинг моли ва жонидан Абдуллоҳ ибн Муборак розияллоҳу анҳунинг фазилати устун бўлди, устун бўлди деб такрорлади ва Хорун ар-Рашид агар бунча инсонларни йиғаман деса аскарларининг ҳам кучи етмайди. Бир майдон одам бир ерга йиғилган ва ҳаммаси овоз етказувчи мосламасиз ҳамма бирдай эшитган ва тинглаган. Нимага шундай бўлган биласизми? Улар барча инсонларга тўлиқ етиб бориши учун қалблари билан секин-секин гапиришган. Агар қалбан гапириш бўлмаганда эди уларга бир вақтнинг ўзида ҳаммаларига бирдек етказишликнинг иложи бўлмаган бўлар эди. Абдухолиқ Ғиждувоний раҳматуллоҳи алайҳ агар маъруза қиладиган бўлса, оддий одамларни қўя туринг, 400 дан ортиқ вазирлар ва подшоҳлар келиб тинглаб ўтирарканлар. Онадан тўғилган чақалоқдек гуноҳдан пок бўлиб туриб кетар эканлар. Ўзи амал қилмаган, танасида ҳаракатлантирмаган унинг завқи шавқини тортмаган унинг сабабидан кулмаган ва унинг сабабидан йиғламаган ўзига бегона сўзни “бу–меники” деб етказган одам энг ашаддий ёлғончи ҳисобланади. Расулуллоҳ саллоллоҳу алайҳи васаллам айтадилар: “Оғзига келган ҳар нарсани гапиравериш кишининг ёлғончилигига ёрқин далилдир”.\nУмар ибн Абдулазиз раҳматуллоҳи алайҳ хутба қилаётганларида мағрурланиб қолишдан қўрқсалар, хутбаларини тўхтатардилар. Ёзаётганларида ҳам мағрурланишдан хавфсирасалар, варақни йиртиб ташлардилар ва: “ Эй Парвардигор, Сендан нафсимнинг ёмонлигидан паноҳ тилайман”, дердилар. Инсонларга сўзлаш орқали ва ёзиш орқали ўзининг самимий тилакларини бажо қилаётганларида мағрурланиш ва хавфсираш ва нафсининг ёмонлиги устун келса, унга муносиб равишда муносабат қиларканлар. Ҳазрати Усмон розияллоҳу анҳу буюк саҳобаларга маъруза қилиш учун минбарга чиқиб келдилар ва секинлик билан минбарда биргина “Аллоҳдан қўрқинглар” деб шундай йиғладиларки унинг таъсиридан барча саҳобаи киромлар йиғлаб қолдилар. Уйлаб кўрилса ҳамма ёмонлик Аллоҳдан қўрқмасликдан келиб чиқади. Бу сўзнинг ортидан биз нимани ўйлаймизу саҳобалар нимани ўйлаган бўлиши мумкин, деган савол келади. Улар зарра мисоли қалбдан ўтган гуноҳга ҳам ҳисоб борлигини ҳис қилиб йиғлашарди. Улар қанча Аллоҳга қараб юрсалар ҳам уни ўзлари учун оз амал деб билишарди. Чунки савоб амални мусобақа қилувчилар шунчалик кўп қилишардики, уларнинг олдида ўзларининг амали зарра мисоли кўринмасдан кетарди ва у улуғ саҳоба шунча амалига мағрурланмасдан яна қаерда катта амал бўлса, уни ҳам мусобақа орқали тортиб олиши уларни сира тинч қўймасди. Бизнинг замонимизда савоб амални мусобақа қиладиган одамни микроскопда ҳам топиб-ахтариб бўлмайди. Шунинг учун ҳам одамлар ухлаб ётган одамлар мисоли мудраб юришибди. Нимага яшаётганини ва нимага намоз ўқиётгани ва нимага рўза тўтаётганига фарқ қилмасдан аҳмоқ одам мисоли ер юзида ўйнаб юришибди. Биз тезроқ уйғонишимиз керак. Агар тезроқ уйғонмасак, эртага қабрда бизни қаттиқ саволга тутганда уйғонганимизда кейин кеч бўлади. Расулуллоҳ йўлидан юриш расулуллоҳнинг суннатларидан бир қадам ҳам орқада қолмасдан юришни талаб этади. Кўнглингиз хоҳлаганда бир савобни қилиб ва кўнглингиз хоҳлаганда бир гуноҳни қилиб ўзингизни алдаб юрманг. Исломга тўлиқ кириб тўлиқ амал қилинг. Ёлғончи мусулмонни расулуллоҳ “Ёлғончилар менинг умматим эмас”, деганлар. Шунинг учун биз рамазони шариф ҳурмати билан ўзимизни озроқ нафсимизни тийиб, руҳий озуқа бериб ўзимизни ислоҳ қилайлик. Рамазондан чиққанингизда сизнинг қўлингиз ва тилингиздан бирор-бир киши озор чикмайдиган бир мусулмон бўлиб чиқинг. Аллоҳнинг тавфиқи ва ёрдами ила мавзуни ёритишга киришамиз. Аллоҳумма солли васаллим ва барик алайҳ.\nМўмин кишининг нишони булдирким, сукути фикр, назари ибрат, юргани тоат бўлур.\nИлоҳиётда аввал амал, сўнг илм дейилган.\nИнсоннинг қаноти унинг илми. Яна билинки, қанот темирдан битганида ҳам учолмаса пуч ёнғоқчалик қадри йўқ. Қанот учганда синалади, қоқилганда яна куч тўплайди, сайқалланади, парвоз ҳадисини ўрганади.\nРасулуллоҳ (с.а.в.) марҳаматига кўра, мўмин кишида битта чучварага лойиқ ортиқча эт қолмаслиги керак, деганлар.\nБарча бузғунчилик, чалкашлик шу омонат дунё хийла-найранги, одамзотнинг тутган тутуми. Кимдир ақл таниганидан қувониб, уни тўйғазади. Кимдир ақл таниганидан фойдаланиб, нафсини семиртиради. Нафс семириб тўлишгач, ўз халоскори ҳисобланган ақлни бўғиб ўлдиради ёки ҳибсга олиб, кўз очишига имкон бермайди. Бунинг учун азизу мукаррам инсон Аллоҳдан гина қилиши керакми ёки ўзидан? Ақли соғлом зот яхшиликни ҳам, ёмонликни ҳам тақдири азал ҳукми деб билади. Ёмон одам эса, ёғ ичганида севиниб, қон кечганида замонни, қисматни лаънатлайди...\nЭтлари устихонга айланса-да, вужудини шижоат ва завқ-шавқ тарк этмаган кишиларга ҳавасланиб боқишимиз керакмасмикин? Бутун китоблари ва хикматлари билан бутун дунёни тўлдирган устозларнинг ҳаммалари шу сифатларни ўзларида жам айлаган. Ҳамма фазилат очлик ортидан руҳ озиқаси орқали келиб чиқади.\nКатта олимлар ҳам ҳатто “Биздан андоза олманглар, гоҳо ожиз банда билиб-билмай нафснинг алдовига кўнади” - деб, нафснинг ёмонлигидан огоҳ қилиб кетганлар.\nҲолбуки, Сахл Тустарийдек буюк зот нафсини ҳамиша хумда қамагандай сақлаган, лекин унинг ҳар хил рангда тусланувчи алдовига юрмаган, дод-фарёдига қулоқ солмаган эди.\n– Тавба муяссар бўлмас ул кишигаким, токи тилсиз бўлмагунича; тилсиз бўла олмас, токи хилватга кирмагунича, хилватга кира олмас, токи ҳалол емагунича; ҳалол емоқ ҳосил бўлмас, токи ҳақнинг ҳаққини адо этмагунча. У ҳам ҳосил бўлмас, то вужудини пок сақламагунича, у ҳам ҳосил бўлмагай, ҳақдан иноят етмагунича! – деб ёзган эканлар. Баданда нам ва озуқа қолмасдан туриб руҳий озуқа ҳисобланган илм тингланса! Қалб кири бошдан тер бўлиб чиқиб кетади.\nҲасанул Басрий раҳматуллоҳи алайҳ айтадилар: Саҳоба Саъд ибн Абу Ваққос розияллоҳу анҳу бойлар атрофида ўралашиб юрмасди. Фарзандлари унга “Сиздан улуғлар ҳам уларнинг ҳузурига боряпти, сиз ҳам қатордан қолманг” дейишди. Ул зот: “Эй фарзандларим! Қавм бир ўликни ўраб олган бўлса, унга мен ҳам борайми?! Аллоҳга қасамки, кучим етгунича улардан қочаман”, дедилар. Фарзандлари: “Эй отажон! Унда биз очликдан ўлиб кетамиз-ку?” – дейишди. Саъд ибн Абу Ваққос розияллоҳу анҳу уларга шундай жавоб берди:\nСаҳоба Саъд ибн Абу Ваққос розияллоҳу анҳу бизларга танбеҳ сифатида айтмоқдаларки ризқни Аллоҳ таоло беради, уни бошқа жойдан изламанг, ризқ сизни излаб, қувиб юради. Ризқ масаласида бойларга шикоят қилиш ўта кетган аҳмоқлик ҳисобланади. Чунки ризқни бойга ҳам Аллоҳ беради. Шу сабабдан ҳам саҳоба мана шу муборак сўзни айтди, бу эса барча илм йўлида юрган олимларга дастур бўлиши учун Хасанул Басрий раҳматуллоҳи алайҳ бизларга етказиб қўйдилар. Ҳамма одамнинг бирлашиб бир кишига менга емиш беринг дейиши, ўта кетган аҳмоқлик эканини билдирмоқда. Бу масала юзасидан жуда қаттиқ гаплар келган бунга эътибор қаратайлик:\nИсо алайҳиссалом ёмон олимлар ботқоқдаги ўт кабидурки, зоҳири чиройли, ичи балчиққа тўла дебдурлар. (Ўзлари ризқни Аллоҳ беради, деб тилда айтиб, амалда инсонларга ўз ҳолини билдирган кишиларга нисбатан айтилмоқда). Ризқ масаласида олимлар бошқаларга ўрнак бўлиши айтилмоқда.\n– Билмайдиганлар ҳолини бир бора билиб, унга амал қилмайдиганлар ҳолига етти бора вой бўлсин. Ва ниҳоят, олимлик мартабасига қизиққан инсон шуни ёдидан чиқармаслиги зарурки, Расулуллоҳ (с.а.в.) марҳамат этганлари каби, “Ёмонларнинг энг ёмони – олимларнинг ёмони, яхшиларнинг энг яхшиси – олимларнинг яхшиси”. Бу ўгит олимлар виждонини белгиловчи мезондир. Очликдан қўрқмаслик керак, унинг ортидан руҳий озуқа келади.\n– Эй кеча-кундуз ғам чекувчи, ҳирс қўлида ночор киши, сен раззоққа суян, имон-эътиқодда мустаҳкам бўлиб ишонгил. Унга сабр қилиб тинчлан бироз. Фақир йўлини танла, чунки фақирлик расули акрамдан меросдир.\nУчинчи, шафқатсиз бўлади! Чунки, ўзи тўқдир, барча халқни тўқ деб билади;\nБешинчи, шаҳвати ғолиб бўлади.\nИброҳим ибн Адҳам айтади: Мен доимо тўрт от сақлайман ва уларнинг чавандозиман. Агар Аллоҳнинг неъматига дуч келсам Шукур отига миниб, унинг олдига пешвоз чиқаман. Агар ранж-аламга юзлансам, Сабр ва Ихлос отларида кутиб оларман. Ва гуноҳга ботаётганимни сезсам, Тавба отига миниб, мақсадимга етарман. Мана шу иштибоҳларга йўл қўймасликнинг энг қисқа йўли – дунё лаззатидан юз ўгирмоқ, унинг алдамчи, беҳаё жилвасига сабр-тоқат айламоқ ва шайтонга бўйин эгмай яшамоқдир. Очиғи, бу осон эришилмайдиган саодатдир.\nАгар сенинг бирор ҳожатинг бўлса, ул ҳожатинг чиқмагунча ҳеч нарса емагин. Чунки, кўп емак ақлни ишлашдан тўсади. Шайтон васвасасига солади. Юкинг қанча енгил бўлса, узоқ машаққатли манзилингга етиш шунча осон бўлади.\nҲар ким Аллоҳга етишмоқни тиласа, нафсини ўлдирсин! Аллоҳ айтади: “Эй бандаларим, агар сизлар дунёда мендан уялсангизлар (гуноҳ амалларни қилишдан), мен ҳам охиратда сизлардан уяламан. Ва айбларингизни юзингизга солмайман, гуноҳларингизни номаи аъмолингиздан ўчираман”.Кўп таомларни истимол қилиш вақтида Аллоҳни кўриб тургандай ҳис қилиб, ундан уялиб турилса! Нур устига нур бўлади иншоаллоҳ. Сулаймон Даронийнинг лутфини эсласак: “Қўрқувдан йироқ қалб хароб бўлади”, - деганлар.\n– Гуноҳ қилмоққа қудрат топган вақтдаги хушвақтлик гуноҳнинг ўзидан ёмонроқдир.\n– Чунки олимнинг адашуви – оламнинг адашуви! Пайғамбаримиз (с.а.в.)нинг “Мавти олим – мавти олам”, яъни олимнинг ўлими, оламнинг ўлими деган ҳадисини унутдинггизми?\nСаҳрога сепилган уруғ кўкармайди, маърифатсиз қалбга зиё кор қилмайди, нодон ўлса ўлар, асло илмга бўйин эгмас...\nГоҳида инсон ожизлиги сабабли дил қулфини очиб, ичкаридаги сирни овоза қилур.\nҲикматли қалбга даъво берувчи сўзлар билан ўз сўзимни ниҳоялаймиз вассаламу алайкум ва раҳматуллоҳи ва баракатуҳу.\nТошкент ислом институти “Ижтимоий фанлар” кабинет мудири\nУрол Назар Абдулмалик Термизий тайёрлади


Ҳаромхўрлик – виждоннинг фалаж бўлгани - «ХАЛҚ ОВОЗИ» - Тожикистон Республикаси Ҳукуматининг ӯзбек тилидаги расмий нашрияси\nҲаромхўрлик – виждоннинг фалаж бўлгани\nЧоп этилган 28 Июн 2019\tКӯришлар: 227\nПарвардигор одамзотни ўзига энг яқин мавжудот қилиб яратган ва уни маънавий дунёсини обод қилиш учун иймон, виждон, номус, инсоф, ҳалоллик ва адолат сингари покиза ҳамда улуғ инсоний фазилатлар билан сийлаб қўйибди.\nАллоҳнинг бу марҳаматини тўғри фаҳмлаб, ундан имкон қадар баҳра олган одам боласи ўзининг "умр қасри"ни юқорида зикр этилган, ота-боболар бошларига тож қилган зийнатлар билан нақшу нигор айласа, ҳаёти том маънода\nгўзал бўлиб, ҳалол одам мақомини олади, икки дунё саодатига эришади. Ва авлодлар учун ўзидан Холиқнинг назари тушган бандаларга хос ибрат бўладиган хотиралар қолдиради.\nБуни инсонийликдан сабоқ берувчи ҳаёт мактаби, дейдилар…\nҲалол одамга на мол-дунё, на амалу мартаба, на дабдабали ҳаёту қасрга менгзайдиган уй-жой керак. Унинг учун Одам деган олий унвон - ҳаммасидан афзал.\nТаассуфки… бани одам бандаликнинг шундай нурафшон йўллари туриб, ҳаромхўрлик, ўғрилик, бировнинг, айниқса, етиму есирнинг, нафақахўрнинг ҳаққини ейишдек, нафсга қул қилувчи нопок ҳамда мўмину мусулмонлик шаънига доғ туширувчи иллатларнинг зулумотга чулғанган кўчасига кириб кетаётгани кишини ҳам ҳайрон қолдиради, ҳам ранжитади.\nАстағфирулло!..- дея ҳайрат ёқасини ушлайсиз. Беихтиёр хаёллар дарёсига ғарқ бўлиб, бу қусурларни кўпайтирадиган манбалар ҳақида бош қотирасиз.\nОдамнинг ўз инсоний фазилатларидан тобора йироқлашиб кетаётганими?!. Ёки унинг назари паст бир махлуққа айланиб бораётганими?..\nКиши табиатини қуёш нурига солиб текширсангиз, у қабоҳату разолатларга тўла кўринади. Ва ана шу қабоҳату разолат, очкўзлигу суллоҳликлар йиллар ўтган сайин, инсоннинг шаъну шавкатини қумурсқадек ёппасига талаб, ер билан яксон қилмоқда. Шайтоний нафснинг измига тиз чўктириб, иймондан олислаштириб, жиғилдоннинг қулига айлантириб қўймоқда, гўё.\nАслида, шайтон ҳам бир замонлар фаришталарга дарс берган эъзоздаги зот бўлган, ўзида орттирган номақбул, нопок, исқирт хислатлари учун қувғинга учраган…\nТинчлик ва миллий бирлик асосчиси - Миллат пешвоси, Тожикистон Республикаси Президенти муҳтарам Эмомали Раҳмоннинг яқинда молия, солиқ, божхона ва банк идоралари ходимлари билан учрашувда сўзлаган нутқини синчиклаб ўқисангиз, унда келтирилган далилу рақамлар сизга жамиятимиздаги жуда кўп номатлуб хислатлар ҳақида кенг кўламли маълумот беради.\nДалилу рақамлар билан яқиндан танишаркансиз, устухонингизгача зир қақшатиб юборадиган нуқталарга дуч келасиз. Туйқусдан бир савол миянгизга яшиндек уради: - Наҳотки, суллоҳлигу ҳаромхўрлик инсонларнинг суяк-суягига шунчалар чуқур сингиб бораётган бўлса!?.\nЭҳ-е-е-е… У порахўрлигу пул ўзлаштиришларни қаранг!?. Энг ёмони ва инсон шаънига иснод келтирадиган, покланмас доғ бўлиб тушадигани: марҳумлар нафақасини ейишдир.\nДавлат раҳбарининг чуқур таҳлил қилиб, ўрганиб чиқишига кўра, тегишли идорада 211та инсонийликка мутлақо тўғри келмайдиган бундай далиллар қайдга олинган.\nБу дунёни тарк этган бир марҳуманинг 20 минг сомонийлик "ҳаққи"ни нафс ўпқони ими-жимида, билдирмайгина ямлаб юборган. Энди бу рақамни икки юзу ўн бирга кўпайтиринг!!!\nБунинг учун бутун бошли ҳисобчи керакмасми?!.\nБунча нарсани "ҳалол луқмага" айлантириб, ҳазм қилиб юборганларнинг жиғилдонига ҳам "қойил қолмай" иложингиз йўқ. "Отасига раҳмат!!!"\nАна шундай "ўткир"лар наинки ўтганлар, балки тириклар ҳақининг гуноҳига қолишмадимикин?!.\nАгар шу жараён виждон амрига қулоқ тутиб, касбий бурч ва масъулиятни ҳис этган ҳолда амалга оширилганида, ўз вақтида нафақаларини олган отахону онахонларнинг: - Тупроқ олсанг, олтин бўлсин, болам. Фарзандларингнинг орзу ҳавасини кўр. Юртбошимизнинг боши тошдан, Ватанимиз бундан-да ободу фаровон бўлсин,- дея алқашларига нима етсин!?.\nЙўқ… Улар ҳалолликдан юз ўгиришган: гўр куйса куйсину, қозон қайнасин.\nҲаётнинг нопок йўлларидан "шахдам одимловчи" ярамас иллатлар соҳибларининг бош ғояси - шу.\nНорасида, кўзларида бокиралик балқиб турган гўдакларининг ёзмиши нима эдики, фарзандларининг луқмасини ҳаром қилиб, ўз гуноҳларига шерик қилишга жазм этишди.\nУларнинг амалларига нафақахўрларнинг: - Ҳаром луқма тешиб чиқсин. Топганинг яхши кунингга ярамасин,- деган дуоибадлари муҳрланиб бўлди.\nЭнди кеч… Тавба-ю тазаррунинг заррача фойдаси йўқ…\nҲаромхўрлик виждонсизликдан урчийди ва сурбет, муттаҳам, каззобларни парваришлайди, "оқ ювиб, оқ тараб вояга етказади."\nИймонсизларнинг қилмишлари эса, элу юртни хароб қилмай қўймайди…\nМиллат пешвоси ҳар дафъа чиқишларида кадрлар зиммасига, албатта, юксак ишонч ила элу юртга садоқат билан виждонан хизмат кўрсатиш масъулиятини юклайди. Ва уларни ҳалол, халқнинг ҳақиқий хизматкори бўлишга ҳидоят қилади.\nАфсуски, у "шоввоз"лар бунинг тескарисини қилиб, ўзларининг қинғир ишлари билан Давлат бошлиғининг ҳам, она- халқи-ю жонажон Ватанининг ҳам ишончига хиёнат қилишади.\nҲа, ҳаромхўрлик - виждоннинг фалаж бўлгани. Виждони фалаж одам эса, тубанликнинг ҳар қандай кўчасига тап тортмай киришдан уялмайди.\nНафсиламрини айтганда, инсон учун энг оғир жазо унинг ўз виждони олдида жавоб беришидир…\nБу ёғига олий ҳакам - вақт ҳукм чиқаради…\nБитирувчилар эссе ёзишга тайёр\nҲайтали Боевнинг "Битирувчилар эссе ёзишга тайёрми?.." мақоласи Тожикистон Республикаси Маориф ва илм вазирлиги томонидан ўрганилиб, таҳлил қилинди. Ва бу таҳлил натижасини таҳририят эътиборига ҳавола этмоқдамиз.\nАввало, ўқитувчи Ҳайтали Боевга маориф соҳасининг бугунги кундаги долзарб мавзуларидан бири - республика олий касбий таълим муассасаларига\nИФТИХОР ДИЛИМДАН ЖЎШИБ КЕТГАНДА…\nДушанбе дунёнинг гўзал шаҳридир,\nОнажон халқимнинг кўрки, фахридир.\nМинг йиллик чинорлар саботин сўзлар,\nГоҳ тотли, гоҳ ғамгин ҳаётин сўзлар.\nОйдин кечалари мафтункор, гўзал,\nБугун: 28-01-2020 07:11:57


Деян Журжевич: "Навбаҳор" билан 1,5 йиллик шартнома имзоладим"\nMr.NoBoDy 26.06.2019 11:42\n25 июнь куни "Навбаҳор"га сербиялик мутахассис Деян Журжевич бош мураббий этиб тайинланди.\n- Сўзим аввалида шуни таъкидламоқчиманки, журналистлар футбол ҳамда клуб ривожи йўлидаги муҳим шахслар саналишади. Борингларга шукр. “Навбаҳор”нинг айни пайтдаги эмас, олдинги футболчилари борасида маълумотга эгаман.\n- Футболчилар билан яқиндан ҳамда яхшироқ танишиб, уларнинг жисмоний ҳолатлари қандайлигини таҳлил қилганимдан сўнггина, клуб раҳбарияти ва спорт директорига улар ҳақидаги ўз фикримни билдираман. “Навбаҳор”нинг қайси чизиқларини кучайтириш борасидаги саволга жавоб бериш қийин. Биринчи давра баҳслари якунланганидан сўнг, бу ҳақда бош қотирамиз. Жамоанинг ўйини борасида тўхтаадиган бўлсам, тажовузкор футбол намойиш этиши, кўплаб садоқатли мухлисларга эга эканлигини яхши биламан. “Навбаҳор”нинг ўйини асосан аниқ тўп узатишлар асосига қурилган.\nЖамоанинг қандай ўйин намойиш этишини билиш учун футболчиларнинг жисмоний ҳолати, ўйин савияси қандайлигига кўпроқ эътибор қаратиш лозим. Аммо у жуда қийин масала. “Навбаҳор” жамоавий ўйин ташкил этиш орқали, тўп узатишларга асосланган тажовузкор футбол намойиш этади. Шу сабабли бўлса керак, кўплаб футболчилар наманганликлар сафида ўйнашни исташади. Кеча “Навбаҳор” иштирокидаги ўйинлар видеоролигини кўриб, таҳлил қилдим. Албатта, жамоанинг ўйинини кучайтириш борасида ўз ғояларим бор. Ўзингизга маълум, футболда асосийси натижа. Бундан ташқари, миллионлар ўйинида вақт ҳам муҳим роль ўйнайди. Ҳозир эса жамоа ўйинига ўзгартириш киритишга вақтимиз жуда кам. Биринчи давра якунланганидан таркибни кўриб чиқиб, бу борада бир хулосага келамиз.\n- Мен учун шартноманинг қанча муддатга тузилганлиги унчалик аҳамиятга эга эмас. Уни 6 ой ёки 10 йил муддатга имзолашим мумкин. “Навбаҳор”да жиддий инсонлар ишлашади ва асосийси, ўзаро ҳамкорлик ҳамда ишонч асосида ишлашда. Шартнома шунчаки расмий қоғоз. Таъкидлайман, муҳими, ўзаро ишончга асосланган ҳамкорлик. Мабодо сизни шартнома муддати қизиқтирадиган бўлса, жамоа билан 1,5 йиллик шартнома имзоладим.


Ўзбекистон 18:01 / 21.06.2022 44227\nБаҳсга депутат Расул Кушербаев томонидан иккинчи ўқишда муҳокамага олиб чиқилган “Электрон далиллар билан ишлаш тизимини такомиллаштирилиши муносабати билан Ўзбекистон Республикасининг айрим қонун ҳужжатларига ўзгартириш ва қўшимчалар киритиш тўғрисида”ги қонун лойиҳаси сабаб бўлди.\nКушербаев қонун лойиҳасига биринчи ўқишдаги таклифларни инобатга олиб ўзгартиришлар киритилгани, деярли бошқа ўзгартиришлар йўқлигини маълум қилди. Шундан сўнг депутатлар қонун лойиҳаси бўйича фикрларини билдирди.\nДепутат Илҳом Абдуллаев бу қонун лойиҳаси фуқароларнинг ахборотга бўлган ҳуқуқини қўпол равишда бузиши, уни қабул қилиш мумкин эмаслигини айтди.\n“Жиноят процессуал кодексига [таклиф этилаётганидек] 201-1-моддани киритиш – шунчаки жиноят”, – деди у.\nКушербаев бу модда бўйича ўтган сафар ҳам муҳокама кўтарилганини айтиб, тушунтириш берди.\n“Терговчи, суриштирувчи, прокурор ёки суднинг талабига кўра фуқаролар, корхона, муассаса, ташкилот раҳбарлари ва бошқа мансабдор шахслар тергов ёки суд ҳаракатларини юритиш учун зарур бўлган, ўз ихтиёрларидаги маълумотларни тақдим қилиши кераклиги ҳақида гап кетяпти. Бу амалиётда ўз ихтиёридаги ҳамма маълумотларни тақдим этиш талабига олиб келиши мумкин, деган фикрлар ҳам айтиляпти, лекин бу ерда аниқ қилиб ёзиляптики, суд ҳам, терговчи ҳам иш учун зарур бўлган маълумотларнигина сўрайди.\nАмалиётда ҳам шундай бўлиб келяпти: одил судловни амалга ошириш учун нимаики маълумот зарур бўлса, ўша зарур қисмини олиш мумкин. Яъни ихтиёрингдаги ҳамма маълумотни берасан деган ҳолат амалиётда бўлмаган. Биз буни амалиётчилар, мутахассислар билан ҳам гаплашдик, амалиётда бунақа бўлмаган.\nЯна битта томони, ўтган сафар муҳокамаларда таклиф этилаётган қонуннинг биринчи моддасига спикеримиз қарши овоз бергани экранда кўриниб қолгач, аксарият депутатларимиз кейинги моддаларга қарши овоз беришга ўтиб кетди. Шунга президиум аъзолари кимга овоз берганини кўрсатмасак, холисроқ бўларди. Чунки ўтган сафар кўрдикки, бир қатор депутатларнинг фикрлари спикеримиз берган овоздан кейин ўзгариб қолди. Айнан ҳозир муҳокама қилаётган моддамиз ўзи 2-ўқишдан ўтиб бўлган”, – деди Кушербаев.\nОлий суд судьяси Илҳом Раҳмонқулов Кушербаевни қўллаб-қувватлади.\n“Амалдаги қонунчиликда ҳам ҳар қандай мансабдор шахс ҳар қандай жиноят ишига алоқадор барча маълумотни бериши шарт деб белгилаб қўйилган. Биз уни махсус [алоҳида] норма сифатида киритяпмиз”, – деди у.\nДепутат Илҳом Абдуллаевга кўра, электрон далиллар билан боғлиқ бундай модда “бирор бир хорижий давлатда йўқ”. Шунингдек, у далил деб барча электрон маълумотларни бериш тўғри бўлмаслигини, уларнинг қайси бири далил бўлишини терговчи иш давомида ҳал қилишини билдирди.\nМуҳокамага депутат Дониёр Ғаниев ҳам қўшилди. У янги киритилаётган ЖПК 204-1-моддасига, мансабдор шахснинг ижтимоий тармоқлардаги шахсий саҳифалари ва мессенжерлардаги маълумотлари ҳам далил қаторига киритилишига эътибор қаратди. Бу эса иш доирасида ҳуқуқни муҳофаза қилувчи орган ходимига уларни ҳам тақдим қилиш мажбуриятини юклаши мумкин, дея хавотир билдирди у.\nҚонун лойиҳасини ҳимоя қилаётган қўмита депутати Шуҳрат Полвонов эса амалиётда бунда хавотирларга ўрин йўқлигини билдирди. “Терговчи уйга келиб ҳамма нарсангизни текшириб чиқиб, кейин мана буларни бер демайди. У ишга доир аниқ бир нарсани сўрайди”, деди у.\nОлий суд судьяси Илҳом Раҳмонқулов бу нормалар ҳар қандай фуқаро ёки мансабдорларга ишлатилмаслигини, балки жиноят иши доирасидагина, ариза ва қўзғатилган жиноят ишига асосан татбиқ қилинишини таъкидлади. Бу модда “кўчадаги” бошқа одамларнинг ишига алоқадор эмаслигини, балки нормани юрист сифатида кўриб тушуниш кераклигини таъкидлади.\nЯна бир депутат Шарофиддин Назаров эса ҳозир жуда кўпчилик мансабдорлар ҳам иш ва шахсий ҳаёти учун умумий битта ноутбук ишлатишини айтди. Бундай ҳолатларда шахсий маълумотлар ва ишга доир маълумотларнинг чегарасини аниқлаш қийин экани, амалиётда ноутбуклар арест қилиниб, қайтариб берилмаган ҳолатлар кўплигини таъкидлади. “Шу сабабли бу нормани қайта ишлашни таклиф қиламан”, деди депутат Назаров.\nСпикер ўринбосари Алишер Қодиров бу масалага судьялар процесслардан келиб чиқиб жавоб беришаётгани, лекин аслида бу масалага техник ечим кераклигини таъкидлади.\nҚодиров, шунингдек XXI асрда кўп компаниялар учун электрон маълумотлар муҳим рол ўйнаши, бунга битта “доступ” бериб, уни назорат қилиш қийинлигини таъкидлади. “Буни амалиётда кўп кўрганмиз. Шахсий ва тижорий маълумотлар чиқиб кетмаслиги учун шошилмаслик керак”, деди у.\nАлишер Қодиров шунингдек, қонун лойиҳаси бўйича ҳимояга чиққан депутат Расул Кушербаев аслида ҳеч нарса тушунмаётганини айтганидан кейин икки депутат ўртасида қисқа тортишув бўлиб ўтди.\nШундан сўнг овозга қўйилган қонун лойиҳаси етарли овоз тўплай олмади ва иккинчи ўқишда тегишли қўмитага қайтарилди.\nПарламент мажлиси жонли эфирга узатиб борилди. Эфирни кузатган ҳуқуқшунос ва блогер Хушнудбек Худойбердиевнинг сўзларига кўра, қонун лойиҳаси терговчилар учун лазейка яратиб бериши мумкин.\n“Қонун лойиҳаси матни юридик жиҳатдан пухта эмас, шу сабабли эртага амалиётда терговчилар бу лазейкали қонундан фойдаланиб, мансабдор шахсларнинг телефон ва компьютерларини бемалол титкилай оладиган бўлиб қолади. Амалиётда буни бирорта депутат назорат қилиб беролмайди, қўлидан келмайди.\nЭътироз билдираётган депутатлар жон куйдириб шу нарсани тушунтира олмабди. “Йўқ, амалиётда унақа бўлмайди” деб айтилган қуруқ гап эътирозларга жавоб эмас”, – дейди Хушнудбек Худойбердиев.\n07:57 / 01.07.2022 2319\n22:56 / 01.07.2022 1051\n21:46 / 01.07.2022 1919\n21:46 / 01.07.2022 8231


— Юксак номга сазовор бўлишнинг ўзига хос масъулияти, юки бўлса керак? — дея сўраймиз ундан.\n— Албатта, бундай мукофотни қўлга киритиш мамлакатимизда фаолият кўрсатаётган тадбиркорларнинг энг катта орзуси, — дейди ишбилармон. — Бизнинг ушбу муваффақиятимиз замирида яратиб берилган қулай муҳитдан оқилона фойдаланиб, ишлаб чиқаришга илм-фан ютуқлари, илғор технологияларни жорий этганимиз, доимо изланиб, самарали меҳнат қилганимиз -мужассам.\nДарҳақиқат, шундай. Президентимизнинг мамлакатимизни 2016 йилда ижтимоий-иқтисодий ривожлантиришнинг асосий якунлари ва 2017 йилга мўлжалланган иқтисодий дастурнинг энг муҳим устувор йўналишларига бағишланган Вазирлар Маҳкамасининг кенгайтирилган мажлисидаги маърузасида аҳолини дори воситалари билан ишончли таъминлаш масаласига ҳам алоҳида эътибор қаратилди.\nДорихоналар тармоғидаги жиддий камчиликлар, хусусан, дориларнинг 45 фоизини қиммат препаратлар ташкил этаётганлиги, уларнинг нархлари ҳаддан ташқари ошириб юборилаётгани ўринли танқид қилинди.\nҚайд этиш лозимки, тармоқдаги мавжуд муаммо ва камчиликларни бартараф этиш ҳамда янги вазифалар ижросини таъминлашнинг аниқ йўл-йўриқлари давлатимиз раҳбарининг 2016 йил 31 октябрдаги “Аҳолини дори-дармон воситалари ва тиббиёт буюмлари билан таъминлашни янада яхшилашга доир чора-тадбирлар тўғрисида”ги қарорида кўрсатиб берилган бўлиб, унда илгари сурилган ғоялар аҳоли томонидан катта хайрихоҳлик билан қарши олинди.\nПрезидентимизнинг ушбу қарори тармоқ ходимлари қатори, Зангиота туманидаги “Dentafill Plyus” компаниялар гуруҳи таркибидаги 42 ишлаб чиқариш субъектидан бири ҳисобланган “Tоrimed Pharm” масъулияти чекланган жамияти мутахассислари ҳамда ишчи-хизматчиларини янги меҳнат зафарлари сари руҳлантириб юборди. Чунки шу асосда ички бозор арзон ва сифатли дори-дармон воситалари ҳамда тиббиёт буюмлари билан янада тўлиқ таъминланиб, нарх белгилаш бўйича ошкоралик механизмининг жорий қилиниши, ўзимизда арзон ва сифатли препаратлар бўлишига қарамасдан, ташхис қўйиш ҳамда даволаниш стандартларида кўзда тутилмаган, шунингдек, импорт дори воситаларини тавсия этиш каби амалиётга чек қўйилиши тармоқ корхоналари фаолиятини янада ривожлантиришнинг муҳим омили саналади.\nКорхона жамоаси ўз режаларини айнан мана шу талаблар асосида шакллантирмоқда. Бунга яқиндагина ишга туширилган янги цех яққол мисол бўла олади.\nГап шундаки, инфузия дори воситаларига ички ва ташқи бозорда талаб юқори эканлиги эътиборга олиниб, соатига 100 миллилитр ҳамда ундан ортиқ ҳажмдаги икки минг флакон маҳсулот тайёрлаш ва қадоқлаш фаолияти йўлга қўйилди. Тартиб бўйича корхонанинг ўн иккинчи ишлаб чиқариш участкаси ҳисобланган мазкур цехда барча жараён автоматлаштирилган.\nЭнг сўнгги русумдаги замонавий технологик ускуналар Швейцариянинг “Romellag” компаниясидан харид қилинди. Созлаш ҳамда монтаж юмушларини ҳам ишлаб чиқарувчи мутахассислар амалга оширди. Эътиборлиси, янги цех аввалгилари каби озодагарчилик талаблари бўйича жаҳон стандартларига тўла мос келади. Илғор технологиялар воситасида сув ва ҳавонинг шаффофлигини таъминлаш орқали маҳсулот сифатининг юқорилиги ҳамда экологик софлигига эришилмоқда. Улар халқаро сифат стандартлари талабларига ҳам тўла жавоб беради.\nКейинги беш йил ичида тегишли Давлат дастурлари асосида шу каби янги лойиҳаларни амалга ошириш учун 40 миллион АҚШ доллари миқдорида маблағ ўзлаштирилди. Натижада бугунги кунда мазкур илғор корхонада 22 та фармакология йўналишига оид 140 номдаги дори воситалари ҳамда 15 хилдаги тиббиёт буюмлари тайёрлаш йўлга қўйилди.\nМутахассислар дори-дармонларнинг янги турларини ишлаб чиқариш устида тинимсиз изланишлар олиб бормоқдалар. Бунда асосий эътибор хом ашё сифатида доривор гиёҳлардан фойдаланишга қаратилаётир.\nДарвоқе, ишбилармонлар эндиликда бундай гиёҳларни ўзлари етиштиришаяпти. Шу мақсадда корхонага 20 гектар экин майдони ажратилди. Ички ишлаб чиқариш билан саноат кооперациясининг изчил йўлга қўйилиши эвазига тайёр маҳсулотда маҳаллий хом ашёнинг улуши 70 фоизга етказилди.\nКорхонада амалга оширилаётган бу каби ислоҳотлар ўз самарасини бериб, тайёрланаётган маҳсулот сифати юқори ҳамда таннархи арзон бўлишига эришилаяпти. Бу, ўз навбатида, Қозоғистон, Қирғизистон, Афғонистон, Грузия каби мамлакатлардан ҳам харидорлар кўпайишига хизмат қилмоқда. Пировардида ўтган йили экспорт ҳажми 1,1 миллион АҚШ долларини ташкил этди. Жорий йилда бу кўрсаткични 1,7 баробар ошириш кўзда тутилган. Бу ютуқларда ҳар бир ишлаб чиқариш субъектининг, жумладан, “Tоrimed Pharm” масъулияти чекланган жамиятининг ҳам муносиб ҳиссаси бор.\nБундан ўн йил илгари ўз фаолиятини қизилмия илдизидан малҳам тайёрлаш билан бошлаган зангиоталик тадбиркор рақобатда турдошларидан қолишмайдиган, одамлар эҳтиёжи учун хизмат қиладиган йирик, айни вақтда замонавий корхона барпо эта олишига кўпчилик ишонмаган бўлса, ажабмас. Лекин юртимизда кичик бизнес субъектлари вакилларига яратилаётган шарт-шароит ва имкониятлар, қолаверса, шахсий ташаббус ҳамда изланишлар туфайли бу ерда иш ўринлари ўн баробар ошиб, 450 тага етказилди. Уларнинг ютуқлари юртимиз миқёсида эътироф этилмоқда ва бошқаларга намуна қилиб кўрсатилаётир. Бу мамлакатимизда ушбу йўналишда ҳаётга татбиқ этилаётган ислоҳотлар юксак натижалар бераётганининг яққол тасдиғидир.\nМазкур рукндаги бошқа мақолалар: « Яқин қўшничилик муносабатлари янада мустаҳкамланмоқда\tЭнергетика соҳаси ривожи аҳолининг турмуш фаровонлигида намоён бўлади »


Президент Давлат солиқ қўмитасидаги марказда бўлди - Халқ сўзи\nПрезидент Давлат солиқ қўмитасидаги марказда бўлди\n20:13 16 Март 2022 Сиёсат\nПрезидент Шавкат Мирзиёев 16 март куни Давлат солиқ қўмитасининг Маълумотларни қайта ишлаш марказини бориб кўрди.\nМамлакатимизда аҳоли ва бизнес учун қулайликларни ошириш, инсон аралашувини камайтириш мақсадида солиқ органлари фаолияти изчил рақамлаштирилмоқда. Хусусан, ушбу марказ Ўзбекистон Республикаси Президентининг 2020 йил 30 октябрдаги фармонига мувофиқ, тўлиқ янгиланди. Давлат бюджетидан ажратилган 100 миллиард сўм эвазига бинолар таъмирланиб, узлуксиз электр таъминоти қурилмалари, прецизион кондиционерлар, катта ҳажмли сервер ва компьютерлар билан жиҳозланди.\nНатижада марказ қуввати 8 мартага ошди, электрон хизматлар кўлами кенгайди. Шахсий карточкаларда сальдо қаторларини ҳисоблаш каби мураккаб жараёнлар 10 баробар тезлашди. Масалан, илгари республика бўйича ҳисоблашга 24 соат кетган бўлса, эндиликда бу жараён 2-3 соатда амалга оширилмоқда. Бу яширин иқтисодиётни қисқартиришда муҳим омил бўлмоқда.\nКиберҳужумдан ҳимоя, бизнес-аналитика технологиялари жорий қилинди. “e-ijara”, “e-imtiyoz”, “Қўшилган қиймат солиғи тўловчилари”, “Солиқ текширувлари”, “Автоматлаштирилган камерал назорат тизими”, “Солиқ узилиши коэффициенти” каби янги дастурий маҳсулотлар ишлаб чиқилди.\nБу марказни мамлакатимиз солиқ тизимининг “мияси” дейиш мумкин. Бу ерга барча солиқ тўловчиларнинг маълумотлари интеграция қилинган. 50 нафарга яқин малакали мутахассис солиқ айланмасини онлайн режимда кузатиб, масофадан тезкор хизмат кўрсатади.\nДавлатимиз раҳбари марказдаги иш жараёнини кўздан кечирди. Солиқ органлари фаолияти самарадорлигини ошириш бўйича топшириқлар берди.


Лукашенко пахтани қайта ишлаш масаласида Собиқ иттифоқ давридаги амалиётга қайтишни таклиф қилди - Zamin.uz\n17:00 / 13.09.2018\nЛукашенко пахтани қайта ишлаш масаласида Собиқ иттифоқ давридаги амалиётга қайтишни таклиф қилди\nЎзбекистон ва Беларусь ўртасида ўзаро товар айирбошлаш ҳажми келгусида 1 миллиард долларга етказилиши режалаштирилган. «Kun.uz» нашри хабар беришича, бу ҳақда Кўксаройда бўлиб ўтган Ўзбекистон ва Беларусь президентларининг кенг доирадаги музокаралари давомида айтиб ўтилган.\n«Иқтисодиёт бугунги алоқаларимизнинг пойдевори. Бугун Ўзбекистон дунё учун очилмоқда, барча бу имкониятлардан фойдаланиб, алоқаларни ривожлантириш керак. Айниқса, иқтисодий алоқаларни кучайтириш бизнинг асосий мақсадимиз», деган Беларусь президенти.\nЎзбекистон президенти эса 2017 йил якунларига кўра икки давлат ўртасидаги товар айирбошлаш ҳажми сезиларли равишда ўсганини қайд этган.\n«Беларусь - бизнинг яқин дўстимиз ва умидли ҳамкоримиздир. Кейинги икки йилда барча соҳадаги алоқалар кутилганидан ҳам кўпроқ ўсди. Лекин маҳсулот айирбошлашдаги ҳозирги ҳолат бизнинг мавжуд имкониятларимиз даражасидан паст. Яқин келажакда ўзаро товар айирбошлаш ҳажмини 1 миллиард долларга кўтаришимиз учун барча имкониятлар бор», деган Ўзбекистон президенти.\nБеларусь президенти Ўзбекистонга мамлакатдаги беларусь диаспорасига кўрсатаётган ғамхўрлиги учун миннатдорчилик билдирган. Ўзбекистонда айни вақтда 19 мингга яқин беларусь истиқомат қилмоқда.\n«Сиз бу ерда яшаётган беларусларни ва уларнинг маданиятини қўллаб-қувватлаб келмоқдасиз. Ишонаманки, улар бу ерда ҳеч қандай муаммога дуч келишмайди.\nМен Беларусга ва беларусларга бўлган муносабат учун миннатдорчилик билдирмоқчиман. Бизнинг халқларимиз меҳнатсеварлиги билан бир-бирига жуда ўхшаш. Агар биз ҳам ишлаб чиқараётган маҳсулотларимизни ўзбеклар каби савдо қилишни ўрганганимизда, ҳозиргидан икки баробар бойроқ бўлар эдик. Ўйлайманки, сизлар бизга ўз тажрибангизни ўргатасиз.\nЎзбекистон билан ҳамкорликни ривожлантириш зарур. Ўзбекистон тақдим этаётган шароитлардан фойдаланиб қолиш керак. Биз сизнинг ҳудудингизда қўшма корхоналар ташкил этишга тайёрмиз. Биз бу ерда пахта етиштириб, Беларусда қайта ишлашимиз ва маҳсулотларни пахта етиштирилмайдиган ҳудудларда сотишимиз мумкин. Бизда технология, мутахассислар ва ўз мактабимиз бор. Хомашё беринг, келишамиз. Буни биргаликда амалга оширамиз. Мен бизнинг корхоналарга капитал киритишингизга қарши бўлмайман. Бу сизнинг ҳам корхонангиз бўлади. Энг яхши тўқимачилик маҳсулотларимизни Европа бозорларида сотамиз. Собиқ Иттифоқ даврида Ўзбекистонда етиштирилган пахта хомашёси Беларусда қайта ишланарди. Бу амалиётга қайтиш керак. Биз тайёрмиз.\n24 йиллик танаффусдан сўнг икки мамлакат муносабатларида янги босқич бошланмоқда», дея Беларусь президенти сўзларини келтирган БелТА агентлиги.\nШавкат Мирзиёев эса Беларусь президенти ташрифини «тарихий ва натижадор» ташриф дея баҳолаган.\nМаълум қилинишича, 12 сентябрь куни ўтказилган Ўзбекистон-Беларусь минтақалараро бизнес-форумида қарийб 230 миллион долларлик шартномалар имзоланган, шундан 167 миллион долларлик қисми экспортга йўналтирилган маҳсулотлар улушига тўғри келади.\nҚайд этилишича, 2017 йилда икки мамлакат ўртасидаги товар айирбошлаш ҳажми 60 фоизга ошган, 2018 йилнинг 6 ойида эса бу кўрсаткич 4 баравар ўсган.\n12 сентябрь куни ўтказилган йиғилишда президент келгусида Ўзбекистондаги пахта етиштирувчи 133та тумандан 70таси тўлиқ кластер тизимига ўтиши, кластерлар томонидан 41та корхона ташкил этилишини маълум қилганди. “Замин” янгиликларини “Youtube”да кузатиб боринг\n17-09-2017, 00:14, Иқтисодиёт\nЎзбекистон ва Хитой ўзаро товар айланмасини 10 млрд долларгача оширмоқчи\n15-05-2017, 10:30, Иқтисодиёт\n10-04-2017, 10:29, Иқтисодиёт


Бир томонлама ЭҲФ қандай расмийлаштирилади | BUXGALTER.UZ\nБир томонлама ЭҲФ қандай расмийлаштирилади\n– бир томонлама ЭҲФ қачон расмийлаштирилади;\n– бир томонлама ЭҲФни тўлдиришнинг муддати ва тартиби;\n– қуйидагиларда бир томонлама ЭҲФни расмийлаштириш:\nтовар (БЮД расмийлаштирилмайдиган ҳолатлар) ва хизматлар экспортида\nБир томонлама ЭҲФ қачон расмийлаштирилади\nБир томонлама ЭҲФни расмийлаштиринг, агарда сиз:\nжисмоний шахслар билан ҳисоб-китобларда қуйидагиларни тақдим этсангиз:\nвиртуал касса чеки;\nқатъий ҳисобот бланкалари ҳисобланадиган шакл бўйича квитанция;\nКвитанциялар солиқ органларида рўйхатдан ўтказилгандан сўнг фақат қуйидаги ҳолларда қўлланилади :\nназорат-касса техникаси таъмирлашга топширилганда;\nсавдо шохобчасида (хизмат кўрсатиш жойида) электр энергияси вақтинча мавжуд бўлмаганда.\nБЮД расмийлаштирилмаган ҳолларда товарлар, шунингдек хизматлар экспортида;\nТоварлар экспорти бўйича БЮД расмийлаштирилган операциялар ҚҚС бўйича ҳисоботида божхона органининг маълумотлар базасидан автоматик тарзда акс эттирилади.\nбанк ҳисобланасиз ва мижозларга уларнинг банк шахсий ҳисобварағидан кўчирма тақдим этасиз;\nоммавий равишда текинга товарлар тарқатасиз.\nТоварларни бепул бериш ёки бепул хизматлар кўрсатиш иқтисодий жиҳатдан ўзини оқлайдиган ҳисобланмаганда ЭҲФ расмийлаштирилади . Акс ҳолда, бепул бериш реализация қилиш бўйича айланма ҳисобланмайди . Ўз навбатида бундай ҳолатда ЭҲФни расмийлаштириш керак эмас:\nйўловчиларни ташийсиз ва йўл чипталарини электрон шаклда расмийлаштирасиз;\nкоммунал хизматлар ва алоқа хизматларини кўрсатасиз ва сиз томондан кўрсатилган коммунал хизматлар ва алоқа хизматлари бўйича тўловлар бошланғич ҳужжатларни (квитанциялар) қўллаган ҳолда банк орқали амалга оширилади;\nтоварларни (хизматларни) юридик шахсларнинг корпоратив карталари ва якка тартибдаги тадбиркорнинг банк карталари орқали тўловни қабул қилган ҳолда реализация қиласиз, шу билан биргаликда харидор ўзига ЭҲФ тақдим этишни талаб этмайди.\nТоварларни (хизматлар) юридик шахсларнинг корпоратив карталари ва якка тартибдаги тадбиркорнинг банк карталари орқали тўловни қабул қилган ҳолда реализация қилинганда ЭҲФ фақат харидор томонидан талаб этилганда тақдим этилади. Буни товарлар (хизматлар) реализация қилинган ойдан кейинги ойнинг 5-кунига қадар амалга оширинг, лекин ЭҲФни реализация қилинган ойнинг сўнгги санаси билан расмийлаштиринг .\nСолиқ тўловчи сифатида Ўзбекистондан рўйхатдан ўтмаган чет эл компаниясидан товарларни (хизматларни) харид қилдингиз, шу билан биргаликда ушбу товарларни (хизматларни) реализация қилиш жойи сифатида Ўзбекистон тан олинади. Тўланган ҚҚС суммаси бўйича бир томонлама расмийлаштирилган ЭҲФ Харид реестрида акс эттирилади ва ҳисобга олиниши лозим бўлган ҚҚС суммасини ҳисоб-китоб қилган пайтда ҳисобга олинади;\nСолиқ тўловчи сифатида Ўзбекистон солиқ органида рўйхатдан ўтмаган чет эллик шахслар томонидан Ўзбекистон ҳудуди реализация қилиш жойи бўлган товарларни реализация қилганда солиқ тўловчи сифатида ушбу товарларни харид қилувчи – солиқ агентлари, шу жумладан ушбу чет эллик шахслар билан ҳисоб-китобда қатнашувчи воситачилар ҚҚСни тўлашади. Товар ва хизматларнинг реализация қилиш жойи Солиқ кодексининг 240 ва 241-моддаларига мувофиқ аниқланади.\nдавлат сирига тааллуқли бўлган хўжалик операциялари бўйича унда ҚҚС ажратилиб кўрсатилган қоғоз шаклда...


Scientific Council - Фалсафа доктори дастури\nИлмий семинар аъзолари\nИлмий кенгашга топшириладиган ҳужжатлар рўйхати\nPhD ва DSc дастурлари\nФалсафа доктори дастури\nФан доктори дастури\nТошкент шаҳридаги Халқаро Вестминстер универcитетида олий таълимдан кейинги таълим мактаби ташкил этилди. Шу муносабат билан 2021 йил январдан бошлаб таянч докторантура ва докторантура кундузги бўлимида ҳамда мустақил изланувчилик асосида ўқиш ва илмий тадқиқот олиб бориш учун қуйидаги икки ихтисослик бўйича талабгорлар саралаб олинади:\nОлий ўқув юртидан кейинги таълим институтларига кириш ва ўқиш жараёни Ўзбекистон Республикаси Вазирлар Маҳкамасининг “Олий ўқув юртидан кейинги таълим тизимини янада такомиллаштириш чора-тадбирлари тўғрисида” ги 2017 йил 22 май, 304-сон Қарори асосида ташкил этилади.\nТаянч докторантура ва докторантурада ўқиш икки шаклда ташкил этилади:\nГрант асосида - Ўзбекистон Республикаси Давлат бюджети маблағлари ёки университет маблағлари ҳисобидан.\n2021 йил январдан бошланади\nТаянч докторантура ва докторантурада ўқиш учун хужжатлар университет қабул комиссияcи томонидан 15 сентябрдан 15 октябргача бўлган даврда қабул қилинади. Мустақил изланувчиликка ҳужжатлар бир йилда тўрт марта қабул қилинади.\nТаянч докторантура ва докторантура бўйича саволлар билан Нилуфар Рашитовага мурожаат қилишингиз мумкин: электрон почта манзили: nrashitova@wiut.uz, телефон: +998712387415.\nҚабул жараёни ва ўқиш бўйича талаблар\nТаянч докторантурага (PhD) кирувчилар учун*:\nмагистр даражаси ёки олий маълумот (мутахассислик дастурлари бўйича) тўғрисидаги дипломга эга бўлиш;\nфалсафа доктори (PhD) илмий даражасини олиш учун диссертация тадқиқоти асосини ташкил қилиши мумкин бўлган муайян илмий натижаларга, шу жумладан, илмий журналлар ва нашрларда чоп этилган камида битта илмий мақолага ҳамда илмий-амалий конференциялар, семинарларда, тегишли илмий йўналишлар бўйича илмий ишлар тўпламларида камида иккита тезисга эга бўлиш;\n*мустақил изланувчилик учун икки йилдан кам бўлмаган илмий-педагогик стажга ёки аниқ илмий ютуққа (ихтирога патент ёки муаллифлик гувоҳномаси) эга бўлиш (асосий талабга қўшимча).\nТаянч докторантурага (PhD) кирувчилар учун:\nОлий таълим муассасаси магистратураси дипломи нусхаси;\nИлмий мавзу асосномаси\nМустақил изланувчиликка талабгорлар учун:\nМагистрлик дипломи ёки олий маълумот (мутахассислик дастурлари бўйича) тўғрисидаги диплом нусҳаси;\nКириш имтиҳонлари ва суҳбат\nТаянч докторантурага кириш имтиҳонлари 1 – 25 ноябрь даврида ўтказилади.\nТаянч докторантурага кирувчилар иккита фандан имтиҳон топширадилар:\nЧет тили* (таълимнинг олдинги даражаларида ўрганилган хорижий тил).\n*IELTS (ўртача балли камида 5,5), TOEFL (РВТ) (567 баллдан кам бўлмаган), TOEFL (iBT) (87 баллдан кам бўлмаган), CEFR (В2 даражадан паст бўлмаган) халқаро сертификатга эга бўлганлар Чет тили имтиҳонидан озод этилади.\nҚабул натижалари 5 декабргача эълон қилинади ва таянч докторантурада таълим олиш кейинги йилнинг 1 январидан бошланади.\nМустақил изланувчиликка талабгорлар ихтисослик бўйича суҳбат натижалари ва университет қабул комиссиясининг тегишли хулосаси бўйича ҳар чоракда 5 март, 5 июнь, 5 сентябрь ва 5 декабргача эълон қилинадиган буйруғи билан мустақил изланувчиликка расмийлаштириладилар.\nТаянч докторантурада (PhD) — таҳсил олувчи шахсларга стажёр-тадқиқотчи лавозим маошининг базавий миқдорига тенглаштирилган миқдорда стипендия тўланади;\nДокторлик диссертациясини ўқиш муддати тамом бўлишидан камида 6 ой олдин ҳимоя қилганларга, шунингдек уларнинг илмий раҳбарлари ва консультантларига коллегиал орган қарори билан ОТМ ёки ИТМнинг бюджетдан ташқари маблағлари ҳисобидан меҳнатга ҳақ тўлашнинг энг кам миқдорининг 5,30 бараваригача бўлган миқдорда мукофот тўланади.\nДиссертация ҳимоясигача қўйиладиган талаблар\nилмий натижаларни амалиётга жорий этилганлиги тўғрисида маълумотномаларни тегишли ташкилотлардан олиши;\nОлий ўқув юртидан кейинги таълим институтларида ўқишга қўйиладиган талаблар\nЎқишнинг биринчи йилида:\nдиссертация мавзуси бўйича тасдиқланган шахсий режа тузади;\nихтисослик бўйича назарий-методологик дастурни тузади;\nОАК рўйхатида кўрсатилган тармоқ илмий журналларида диссертация мавзуси бўйича камида битта илмий мақоланинг чоп этади;\nилмий конференцияда диссертация мавзуси бўйича маъруза билан иштирок этади;\nдиссертация мавзуси бўйича таҳлилий умумлаштирувчи маълумотлар бўйича изланишлар олиб боради;\nуниверситет семинарида диссертация мавзусига доир таҳлилий умумлаштирувчи маълумот натижалари бўйича маъруза қилади;\nЎқишнинг иккинчи йилида:\nОАК рўйхатида кўрсатилган тармоқ илмий журналларида диссертация мавзуси бўйича камида битта илмий мақола чоп этади;\nдиссертация мавзуси бўйича ҳисобот даврида илмий конференция материалларида камида битта маъруза тезиси чоп этади;\nОАК рўйхатида кўрсатилган хорижий журналда диссертация мавзуси бўйича камида битта илмий мақола чоп этади;\nуниверситет илмий-ташкилий бўлинмаси (кафедра, лаборатория, бўлим, сектор) илмий семинарида диссертация ишининг дастлабки натижалари бўйича маъруза билан иштирок этади;\nдиссертация мавзуси бўйича шахсий режасининг бажарилиши бўйича ҳисобот беради.\nЎқишнинг учинчи йилида:\nилмий натижаларни амалиётга жорий этилганлиги тўғрисида маълумотномаларни тегишли ташкилотлардан олади;\nилмий-тадқиқот ишини якунлайди ва ОАК талабларига мувофиқ диссертация иши, автореферани расмийлаштиради;\nуниверситет илмий-ташкилий бўлинмалари мажлисларида диссертация ишини дастлабки экспертизадан ўтказади.


1. Ғарбий Тянь-Шанда учрайдиган камёб эндемик тур.\nБўйи 30–60 см, ўқ илдизли кўп бошчали, кўп йиллик ўт. Пояси кўп, баъзан 2–3 та, тўпгули пояларининг учида жойлашган. Ўсимликнинг барча қисми ётиқ, кумушранг туклар билан қопланган. Барги мураккаб, узунлиги 7–10 см, баргчалари 2–3 жуфт. Гулбанди барг қўлтиғидан чиққан, гуллари пуштиранг, эгилган, тўпгули ёйиқ. Дуккаги деярли бандсиз, узунлиги 6–8 мм, томирлари бўртиб чиққан. Июнда гуллаб, меваси июнь– июль ойларида етилади.\nТошкент вилояти: Угом (Хумсон қишлоқ атрофи) ва Чотқол тизмалари (Бурчмулла ва Янгиқўрғон қишлоқлари атрофи)да тарқалган.\nТошли-шағалли ҳамда бўз тупроқли ёнбағирларда ўсади.\nСаноқли даражада учрайди, умумий сони 200 тупдан ошмайди. 2009 йили Бурчмулла қишлоғи атрофида 50 тупдан ошмайдиган кичик популяцияси қайд этилган.\nЧорвоқ сув омбори қурилиши муносабати билан ўсимлик ареали кескин қисқариб кетган.


Оламларга раҳмат пайғамбар - Fitrat.uz\nБош саҳифа / Мақолалар / Оламларга раҳмат пайғамбар\nNoyabr 27, 2017\tОламларга раҳмат пайғамбарda fikr bildirishni o'chirish 226 Кўришлар\nСарвари олам Муҳаммад соллаллоҳу алайҳи васалламни оламларга раҳмат қилиб юборган Аллоҳга ҳамд-у санолар бўлсин. Умматга меҳр-шафқатда ва юксак ахлоқда намуна бўлган Набий соллаллоҳу алайҳи васалламга дуруд-у саловатлар бўлсин.\n“Биз сени оламларга фақат раҳмат қилиб юбордик” (Анбиё сураси, 107-оят).\nДарҳақиқат, Аллоҳ таоло пайғамбаримиз Муҳаммад соллаллоҳу алайҳи васалламни оламларга раҳмат, ислом нури қилиб юборди. Ислом умматининг бу дунёда ҳидоят сари йўлбошловчиси ва охиратда шафоатчиси бўлган Расулуллоҳ соллаллоҳу алайҳи васаллам туғилишлари биланоқ олам нурга тўлди. У зот соллаллоҳу алайҳи васаллам келтирган дин, Қуръон, талимотлар барча оламларга раҳмат-шафқатдир. Жамодот ва наботот оламига ҳам, ҳайвонлар ва инсонлар оламига ҳам, яна бошқа оламлар бўлса, уларга ҳам раҳматдир. Ҳам бу дунёнинг раҳмат-шафқати, ҳам у дунёнинг раҳмат-шафқатидир. Буни фаҳмлаб олиш қийин эмас. Ислом таълимотларига бир назар солиш кифоя. Бутун оламларга меҳр-муҳаббат, раҳм-шафқат, улардан балқиб турганини ҳар қандай одам дарҳол пайқаб олади. Расулуллоҳ соллаллоҳу алайҳи васаллам сабабли ўша даврдаги ботил ақидадаги инсонлар ҳидоят топдилар. Ҳақ таоло ҳам у зот соллаллоҳу алайҳи васаллам сабабли ширк ва куфр аҳлига аввалги умматларга юборилгани каби азоб юбормади. Набий алайҳиссалом оламларга фақат раҳмат ўлароқ юборилганлиги айтилади. Набий алайҳиссалом ўзлари ҳақида “Мен (инсониятга) инъом этилган раҳматдирман!”, дер эдилар. Дарҳақиқат, Набий алайҳиссаломнинг юборилишлари инсониятнинг залолат ва гумроҳликдан тўғри йўлга келишига, жаҳаннам азобидан қутулишига сабаб бўладиган буюк имконият ва фурсатдир. Ул зот олиб келган илоҳий кўрсатмалар, набавий ўгитларга амал қилган кишилар дунё-ю охиратда бахт-у саодат топажаклар. Меҳрибон ва раҳимли Аллоҳ таолонинг инояти билан Расули акрам соллаллоҳу алайҳи васаллам нажот эшикларини биз учун очиб бердилар, нажотга эришиш, Аллоҳнинг розилигига интилиш учун қандай бўлиш кераклигини ўзлари ўрнак бўлиб кўрсатиб бердилар. Аллоҳ таоло Набийимиз соллаллоҳу алйҳи васалламни умматларига меҳр-муруввтли ҳолда юборди. Аллоҳ таоло Қуръони Каримда шундай марҳамат қилади: “Батаҳқиқ, сизларга ўзингиздан бўлган, машаққат чекишингиз унинг учун оғир бўлган, сизни ардоқловчи, мўминларга мушфиқ, меҳрибон Расул келди” (Тавба сураси, 128-оят).\nДарҳақиқат, Аллоҳ таоло сўнгги элчиси Муҳаммад соллаллоҳу алайҳи васалламни инсонлар оламидан чиқарди. Бу эса инсонлар учун беназир шараф ва улкан мақомдир. Расулуллоҳ соллаллоҳу алайҳи васаллам умматларига асло машаққатни раво кўрмаганлар. Ҳар дам имкон қадар енгилликни ирода қилганлар. Ул зот соллаллоҳу алйҳи васаллам умматларини ардоқловчи, инсонлар орасида энг шафқатли ва меҳрибон зот эдилар.\n“Набий соллаллоҳу алайҳи васаллам Аллоҳ азза ва жалланинг Иброҳим ҳақидаги “Роббим, албатта, у(санам)лар одамлардан кўпини адаштирдилар. Бас, ким менга эргашса, у мендандир. Ким менга осий бўлса, албатта, Ўзинг ўта мағфиратлисан, раҳмлисан”, деган қавлини тиловат қилдиар.\nИсо алйҳиссалом: “Агар уларни азобласанг, бас, албатта, улар Сенинг бандаларинг. Агар уларни мағфират қилсанг, бас, албатта, Сен Ўзинг ўта иззатлисан, ўта ҳикматлисан”, деган эдилар.\nБас, У зот икки қўлларини кўтариб туриб:\n“Аллоҳим! Умматим! Умматим!” дедилар ва йиғладилар. Шунда Аллоҳ азза ва жалла:\n“Эй Жаброил, Муҳаммаднинг ҳузурига бор. Роббинг билса-да, “Сени нима йиғлатяпти?” деб сўра”, – деди.\nЖаброил алайҳиссалом келиб, у ҳақида сўради. Расулуллоҳ соллаллоҳу алайҳи васаллам у кишига айтган нарсаларини хабарини бердилар. Ҳолбуки, У Зот билар эди. Шунда Аллоҳ:\n“Эй Жаброил, Муҳаммаднинг ҳузурига бор ва “Албатта, Биз сени умматинг ҳақида рози қилурмиз, сенга ёмонлик қилмасмиз”, деб айт”, деди” (Муслим ривояти).\nУшбу ҳадисдан ҳам у зотнинг умматларига болган раҳм-шафқатлиликларини, тенгсиз муҳаббатларини билиб олса бўлади. Пайғамбаримиз соллаллоҳу алайҳи васаллам ҳидоят маёғи эдилар. Залолатда адашиб юрганларни ҳидоятга йўллар, адашганлар улар орқали ҳидоят манзилини топар эдилар. Ул зот асло инсонларни залолатда, ғафлатда қолишини истамас, жонларини таҳликага қўйиб бўлса ҳам, уларни Ҳақ таоло йўлига чақирар эдилар. Расулуллоҳ соллаллоҳу алайҳи васаллам мусулмон киши қандай болиши, қандай ҳаёт кечириши кераклигини ўз намуналарида кўрсатиб бердилар. Охиратда Расули акрам соллаллоҳу алайҳи васалламнинг умматларига шафоатчи бўлишлари ҳам Аллоҳ таолонинг чексиз раҳматидандир. Хулоса орнида шуни айтиш жоизки, доимо Аллоҳ таолога биз бандаларига юборган бу раҳмати учун ҳамд-у сано айтишимиз, унинг Расули соллаллоҳу алайҳи васалламдан ўрнак олишимиз ва У зот соллаллоҳу алайҳи васалламга дуруд-у саловатлар айтишимиз лозим ва лобуддир.\n“Кўкалдош” ўрта махсус билим юрти 2-курс талабаси\nАввалги Набийга саловот айтинг ва салом йўлланг\nКейинги МИСР АҲЛИГА ҲАМДАРДЛИК


Курон тиловат килиш | Элчи фожиага байрокни туширмай, кора лента байрокка токмай, 52. 2020-03-24\nКурон тиловат килиш. Руза Аллохни зикр килиш хисобланади\nКурон тиловат килиш Rating: 9,7/10 1283 reviews\nЭй ҳар бир нарсага ҳозиру нозир Шаҳид! Хавои нафс инсонни хеч качон яхши нарсага буюрмайди. Хозирги замонда ўкимай,ишлаб тажриба орттирмай битта шубхали тиббий аппарат сотиб олиб ўша захоти табибга айланиб колиш мумкин экан-да. Сажда килинишига далил ворид бўлган оятлар ўн бештадир. Сифатларингни иҳота этишга қалблар ожиз, Зотингга эришишга руҳлар муштоқ! Мен эса ноилож майли эртага гаплашаман сиз узингиз нима деб интервю бергансиз дедим, Хамма катори Узбекистондан кочиб келганман акаларим камокда мана якинда бу ерда хам мени уриб кетишди деди бечорага ростдан хам рахмим келди яхши мен харакат килиб кураман дедим. Онгсиз куш хам кафасдан кочиб чикса уз ихтиёри билан кайтиб кафасга кирмайди Андижонлик бродарларимиз эса онгли инсонлар факат бизга хозирча маьлум булмаган нарса бор. Хулоса ўрнида мурожаат Ҳурматли ва азиз ҳамюртлар, миллатдошлар! Ха энди хамюртларимиз бошида бу кургуликлар хам бор экан болажоним билмадим улар бу кишни кандок утказадилар. Шу тарика дўхтир хам дори фирмаси махсулотларини сотилишидан маддий манфатдорлар каторига кириб колади.\nАждодларимизнинг кимматли меросини урганиш бизнинг асосий вазифаларимиздан биридир! Европа давлатларида яшаётган барча ватандошлар Ўзбекистон эчихоналари олдида муддатсиз пикетлар ташкил этайлик. Эрталаб дўстим ўз вилоятига жўнаб кетди. Мусибатларимизда бизга ажр ва яхши эвазлар бер! Фолбин аёлга уч минг сўм бердим. Инсонни даволаш шу даражада осон экан-да. Эртами сунгми Гарб билан аьлокани тиклаб олсам хаммаси яхши булади.\nЭлчи фожиага байрокни туширмай, кора лента байрокка токмай, 52\nИблис Сенга осийлик қилган ўринда Сендан бир умр осийлик сўради, биз Сенга ибодат қилиб турган мақомимизда бир умр Сенга ибодатда ўтишни сўраймиз! Қилинаётган игво ва хақоратлар гина қудратларни йигиштириш керак. Шу хакда хам ўйлаб кўриш керак. Эй барча нарсани аввалидан яратган Мубдиъ! Гаплашдингизми деди мен ха гаплашдим ёрдам бераман деди дедим мен гапни айлантириб нега ундай килдинг дедим у эса бошка иложим йук куплар шундай килияпти менга шу ерда ургатишди шундай десанг чет элга тез чикиб кетасан деишди мен христянлар сектасига катнаяпман деди яна кимлар бор дедим якинда бир узбек аёл хам борди унга сектадагилар иш ва яшашга жой топиб беришди деди ким у десам исмини айтди. Аллох ёмонликни суз билан ошкора айтишни суймайди. Хамма нарса етарли ва жаннатдаги каби чиройли бўлса хам бизга нимадир етишмасди нима эканлигини жажи юракларимиз билмасдан дук дук уриб нимагадир талпинарди. Мирвохид акамизнинг кон босими вакти-вакти билан кутарилиб турадиган инсонлар учун маслахатлари: Яшилрок рангли тухум катталигидаги лимонни 70 фоизли спиртда этил ёки арокда 2-3 хафта настойка килиб, фильтрлаб 25 мл ичилса 2-3 кунгача кон босими кутарилиб кетишига йул куймас экан. Энди эса руза тутиш айнан соглик учун нихоятда фойдали экани хакида хамма бир овоздан гапирмокда.\nБиз шўх ўйинқароқ болалар эса эрта тогдан кечгача халгинчак учиб,ланка ,чиллик, кураш, футбол ўйинларини ўйнаб чарчамасдик. Мен табобатга оид китобларни курган жойимда сотиб оламан. Эй кўплаб ризқ берувчи Раззоқ! Мени ватандан чикиб кетишимни гапирмай куя колинг сабабини билсангиз эсингиздан кетиб коласиз якинда насиб этса ёзаман. Хужжатуллох ал-болига 2-жуз, 36- сахифа Унинг шартлари Фукахолар жумхури тиловат саждасига хам, намоз каби; тахорат, киблага юзланиш, сатри аврат кабиларни шарт килганлар. Хайронман Америкадан кайтаётганларни курганларни такидлашларича улар хеч кандай интервю беришмасада куринишларидан кайтишларидан хурсад эмаслар бу нимани билдиради. Нега бирлашиш хам жихатликда имон этикод билан миллатимизни келажагини куришдан кочамиз? Эй чексиз қудрат соҳиби Қодир! Хавфли ўсмаларда нима қилиш керак? Бодом гуллабти, демак бахор якин… дарахтлар куртак очган булса ажаб эмас… Миллатим бахори қачон келаркин? Кизик нега кейинги вактларда хар хил булар булмас хаёллар га берилаяпман э.\nНега бундай Аллох бизга чексиз бойликлар атто этган булсаю миллатимиз хору зорликда ва кашокликда яшайди? Ватанда бўлиб шу ижодингиз билан шугулланганингизда эди афсус бу иложи йўқ нарса. Мен Украинада яшаганлигим сабабли у ердаги инкилоби дустларим билан ёзишиб фикр алмашиб тураман мана бугун тонгда бир украин сиёсатчисидан мактуб олдим ва уни бир парчасини рус тилида булсада шу ерга ёзиб утишни лозим курдим у четдан булсада бизни курашларимизни яхши билади ва кузатади , уз маслахатлари билан мени курашга дават этади. Касалингига ташхисни шу йигит кўяркан. Тупроқ остида ёлғиз ётганимизда бизларга раҳм қил! Зулм килинган жабрланган киши бундан мустасно. Кассир аёлга 7 минг тўлаб табибнинг тўгрисидаги столга ўтирдим. Сиз мард булсанггиз юрагингиз тоза булса халкдан, курашувчи мухолифатчилардан ва узингиздан узингиз куркманг панада писиниб тош отманг фикр мулофазангизни айтинг агар у булса мана шунда бизда хакикий кураш даври бошланади игво тухматлар даврига чек куяйлик халкимизни уйлайлик етар у бечоралар хам инсонку ахир качонгача чидайди.\nутганлар хотирасига ният сураларни тиловат килиш...\nБерилган саволларга аниқ ва яширмасдан жавоб беришингиз керак. Бир дақиқа ўзингиз билан ўзингиз қолиб, ўзингизга ўзингиз савол бериб, қай бир йўлни тўғри деб топсангиз ва қалбингиз нимани буюрса шуни танланг. Минглаб йиллар мобайнида сўровчи тажрибасида бу ҳол Ҳомон ва Фиръавнлардан сўнг биринчи маротаба учраши эди. Уларни турли фитналардан, маккорларнинг макрларидан, ҳийлагарларнинг найрангларидан йироқ қил! Кўлмак сувлар эса бундай хусусиятларини йўкотиб, ташкаридаги нопокликни ўзига жалб киладиган бўлиб колади. Сан аввало узинг учун жавоб бер.\nИслом шохга бу савол ёқиб тушди. Ҳар ҳолатда ёлғиз Ўзингга таваккул қиламиз, суянамиз, Ўзингдан бошқага ташлаб қўйма! Агар ҳамма бир кишига фойда келтиришга азм қилса, Сен ёзгандан ўзга бўлмас! Эй Ўз раҳмат хазинасини бандаларига очгувчи Фаттоҳ! Халқ пешона тери билан топган пулларини олиб қўяверарди. Нақадар буюклигинг Ўзингдан ўзгага маълум эмас, Зотингнинг ҳақиқатини Ўзингдан ўзга билмас! Хайронман балким юртдошларимиз хакдирлар аммо нима булганда хам Аллох мусофирликдан ризк берган экан ким нима демасин Аллохга шукр килиб берган ризкини териб еишга мажбурмиз. Ишонай десам узим хакимда ёзилганларга хам ишонишим керакми ахир улар мени хаётим булиб мендан бошка кишилар уни билмасдан бухтонлар ёгдиришмокдаку бошкаларга хам худи шундай килишаётган булишсачи деган уйлов тинчлик бермайди. Эртами кечми мен бу армонга эришаман деб Яратгандан куват сурайман менича куплаб миллатдошларим хам шу умидда ва армонда булсалар керак деб уйлайман. Ёзилганларни хаммаси яхши, лекин бу мевалар одамнинг - совуклигини оширишини биласизми? Сажда оятини хох жахрий, хох махфий намоз ичида ўкиш имомга хам, ёлгиз намоз ўкигувчига хам жоиздир.\nШу йигитни абгор қилишмасайди халқга кўп фойдаси тегиши мумкин эди деб ўйлайман сиз хақингизда хар хил гаплар бўлсада ёзишларингиздан ва фикрлашларингиздан уларни ёзаётганлари бўхтондан иборат эканлиги кўриниб турибти. Хайронман бу ниманинг аломати балким яратганни узи четроккда тур сенинг хам замонинг келиб колар деганидир. Сен Зоҳирсан, Сендан ошкор нарса йўқ, Сен Ботинсан, Сендан махфий нарса йўқ. Хонанинг девор томонларига териб кўйилган диван ва стулларда хаста аёллар,бемор эркаклар терилишиб ўтирибди. Худди шу усул билан тайёрланган настойкани шотутдан килинса таъсири аввалгидан хам кучлирок буларкан. Хар бир тадбир, дори, овкат, харакат микдорини беморга мизожини хисобга олмай туриб буюрилмайди.\nЧунки куркасиз игво килаётганингизни биласиз бу сизга хеч нимани англатмайдими бу хакида уйлаб курдингизми? Керакли таклиф ва фикрларни укишни хам улар хакида мулохаза килишни хам истамаймиз нега?. Айик дори — яраларни тез битиши учун, кони тухтатиш учун, ичакларни ошкозон операцияларидан кейин яра тез бтиши учун ишлатилади. Хозирги оналар эса боласи касал бўлса нима килишини билмай дорихонага серкатнов бўлиб колади. Суяк синганда эса, мошдек-мошдек қилиб кунига 3 маҳал овқатдан олдин ичиш тавсия қилинган. Тунги ибодатидан уйқусизлигу толиқишдан бошқа ҳеч нимага эга бўлмаган бебаҳралардан қилиб қўйма! Мамлакатимизда фаолият юритаётган хориж дори фирмаларининг бевосита дўхтирлар билан ишлайдиган юзлаб диллерлари бор.


Янги Зеландиялик аёл Instagram фойдаланувчилари кўз ўнгида 100 килога озди(Фото)\nТеглар: Озиш, Аёл, Instagram\nДобавлено: 26.05.2016, 12:50\nЯнги Зеландиялик аёл ўзининг ортиқча вазндан халос бўлиш жараёнини Instagram`даги саҳифаси орқали онлайн-лойиҳага айлантирди, деб ёзади “Lenta.ru”.\nСимон Андерсон икки йил ичида қарийб 100 килога озди.\nВизажист ва сартарош бўлиб ишловчи аёл 23 ёшида озишга қарор қилди. Ўшанда унинг тана вазни 181 сантиметр бўйига 169 килограмни ташкил этарди. У тана вазнини парҳез ва спорт машғулотлари ёрдамида 77 килогача туширишга муваффақ бўлди.\n“Ўзимни ортиқча вазн менга халақит бермаётгандек тутишдан чарчадим”,—дейди Симон.\nАндерсонни ижтимоий тармоқ орқали кузатиб борувчилар унга молиявий ёрдам кўрсатди. Бу пулларга қиз ортиқча терисини олдирди, кўкрагини торттирди.\n25 ёшли Симоннинг янгиланган саҳифасини ҳозирда 142 минг киши кузатиб боради. Улардан айримлари Андерсоннинг озганига ишонмай, уни ёлғончиликда айблашди.\nҚизнинг айтишича, озиш бўйича саҳифани дастлаб у ўзи учун ташкил этган. Бироқ, у кейинчалик кенгайиб, кўпчиликда қизиқиш уйғотган. Нотаниш интернет фойдаланувчиларининг салбий изоҳларини ўқиш ва уларга жавоб қайтраиш унинг режасидаги энг қийин жараён бўлган.\nҲозирги кунда Андерсон фитнес, тўғри овқатланиш ва соғлом турмуш тарзи ҳақида консултацияларда қатнашмоқда.\nҲИНДИСТОНЛИК 1 ДАҚИҚАДА 79 КИШИНИ ҚУЧОҚЛАБ, РЕКОРД ЎРНАТДИhttps://t.co/5CIWrfNo8N pic.twitter.com/Z2p6agkl0X


Қаршиликларга қарамай қонун қабул қилинди. Журналистлар намойишга чиқди | Qalampir.uz\nҚаршиликларга қарамай қонун қабул қилинди. Журналистлар намойишга чиқди\nОлам\t03 Январь 20:07 10175\nОзарбайжон парламенти мамлакат оммавий ахборот воситаларига кенг қамровли чекловларни жорий этадиган янги қонунни кўриб чиқмоқда. Миллий мажлис депутатлари “Оммавий ахборот воситалари тўғрисида”ги қонун лойиҳасини маъқуллаган.\nЯнги қонун президент Илҳом Алиев январь ойида ОАВни ривожлантириш агентлиги номли янги ташкилот тузиб, унга икки ой ичида ОАВга оид янги қонун лойиҳасини ишлаб чиқиш ва тақдим этишни буюрганидан бери кутилаётган эди. Бироқ, қонун лойиҳаси парламентда кўриб чиқилишидан бир неча кун олдин баъзи ахборот воситаларига сизиб чиқмагунча, қонун лойиҳаси ҳақида ҳеч қандай янгилик бўлмаган.\nҲужжатга биноан мамлакатда ОАВ рўйхати тузилади, журналистлардан давлат рўйхатидан ўтиш талаб қилинади.\nПойтахт Бакуда ўнлаб журналистлар намойишга чиқиб, янги қонунни қоралади. “Чегара билмас мухбирлар” ташкилотига кўра, полиция билан тўқнашувда камида бир киши жароҳатланган.\nМаҳаллий ОАВ ва ҳуқуқ ташкилотларига кўра, қонун Озарбайжонда ким журналист деб тан олинишини ҳукумат белгилашига йўл очиб бериши, янги реестр журналистлар ҳақидаги шахсий маълумотларни ўз ичига олиши мумкин.\nҚонун билан хорижда фаолият олиб бораётган ОАВнинг Озарбайжонда рўйхатдан ўтмасдан хабар тарқатиши ҳам қийинлашади. Қонунда норасмий манбаларга таяниб маълумот тарқатишни тақиқловчи бандлар мавжуд.\n“Ҳужжатда кўплаб муаммолар борлигини айтиб, 40 тагача моддага ўзгартиришлар киритишни таклиф қилдик. Афсуски, инобатга олишмади. Ҳукуматнинг бу қадами Озарбайжонда журналистика ва ОАВ эркинлиги билан боғлиқ вазиятни яхшиламайди, аксинча, ёмонлаштиради”, дейди Бакуда медиа бўйича мутахассис Аласгар Маммадли.\n“Турон” ахборот агентлиги директори Меҳмон Алиевга кўра, бу ахборот устидан давлат назорати кучайтирилаётганидан далолат.\nИқтидордаги партия аъзоси, қонунчи Ойдин Мирзазода эса қонун лойиҳаси кенг муҳокама этилгани, медиа вакиллари ҳам унга ҳисса қўшганини таъкидлайди.\n“Қонун ОАВ, давлат ва жамият ўртасидаги муносабатларни тартибга солади. Бошқача айтганда, қонун ОАВ мустақиллиги ва сўз эркинлигини ҳимоя қилади, медиага ҳеч қандай чекловлар жорий этмайди, айниқса, ижтимоий тармоқларда”, дейди Мирзазода.\nУ янги қонун Озарбайжон конституциясига зид экани ҳақидаги даъволарни рад этмоқда.\n“Агар қонунни конституцияга зид деб ҳисоблашса, айнан қайси бандлари зид эканини судга кўрсатишсин. Муаммонинг ечими оддий. Бир томондан улар қонунни реакцион дейишяпти, бошқа томондан ўз фикрларини очиқ айтишяпти. Яъни хатти-ҳаракатлари сўзларига зид”, дейди Мирзазода.\nТилга олинаётган энг катта хавотир қонун юқоридагиларга журналистикада ким ишлаши мумкинлигини ҳал қилиш ваколатини бераётганидир. “Eurasianet” нашрига кўра, аввал судланганлар аккредитациядан ўтказилмайди, ноширлар эса Озарбайжон фуқароси бўлиши ва мамлакатда муқим яшаши шарт.\nШунингдек, расмий гувоҳномасиз мухбирларнинг амалдорларга савол билан чиқиши, айрим тадбирларга кириши қийинлашади. Ноширларнинг Озарбайжонда яшаши талаби репрессив муҳит туфайли мамлакат ташқарисида ташкил этилган мустақил ОАВ фаолиятига таъсир кўрсатади.\n“Ноаниқ жумлалар ва зиддиятларга бой бу қонун ОАВ устидан назоратни кучайтириш ва цензурани қонунийлаштиришга қаратилган. Давлат журналистларнинг касбий фаолиятига аралашиб, мустақил медиа ва сўз эркинлиги бўйича экспертлар билан маслаҳатлашмасдан иш тутиб, ваколатидан четга чиқмоқда”, дейди “Чегара билмас мухбирлар” ташкилотидан Жан Кавелер.\nОзарбайжон матбуот эркинлиги бўйича глобал рўйхатда 180 давлат ичида 167-ўринда.\nЭслатиб ўтамиз, 2021 йилнинг июль ойида "Чегарабилмас мухбирлар" ташкилоти "матбуот эркинлиги душманлари"нинг рўйхатини эълон қилди. Рўйхатда бутун дунё бўйлаб матбуот эркинлигига катта босим ўтказаётган 37 давлат раҳбарларининг суратлари акс этган.\nРўйхатга киритилганларнинг барчаси давлат раҳбарлари ёки цензурани ўрнатиш, журналистларни ўзбошимчалик билан қамоққа олиш, уларга қарши зўравонликни қўзғатиш орқали оммавий қатағонларни амалга оширадиган ҳукумат ҳисобланади. Рўйхатнинг биринчи ўнталигидан Озарбайжон Президенти Илҳом Алиев ҳам ўрин олган.\n16 Май 22:21 31568\n16 Май 21:06 28899\n16 Май 22:10 28751\n17 Май 22:31 27389